
Svájci közállapotok. 

Svájc története a morgarteni, sempachi és náfelsi hármas 
nagy győzelemmel vesz komolyabb lendületet. A svájci 
gyalogság e döntő diadalai a Habsburgok páncélos lovas- 
sága felett és hozzá a baseli emberirtó ütközet, Curópa- 
szerte megalapitották a svájci katonaság jó hírnevét. 

Bámulnunk kell azt a haláltmegvető bátorságot, a 
hősiességnek ama csodáit, amelyet a svájciak maroknyi 
seregei e csatákban kifejtettek.') De természetesnek találjuk, 
mihelyt azt a súlyos elnyomatást nézzük, amelyben Svájc 
a Habsburgok porig alázó igája alatt nyögött. Szinte érezzük, 
hogy a svájci bocskorra!,^) mely később a nyomorúság és 
kegyetlen bosszú szomorú szimbólumává lett, mennyire 
vágyták szabad hazájuk földjét taposni s hogy az utolsó 
gyalogosban is mily áldozatkész hévvel, mily szenvedélyes 
erővel nyilvánulhatott meg a szabadság elérésének vágya, 
ha olvassuk azon harcmodort, amelylyel csatáikat végig 
harcolták: » Mihelyt táborba szállnak, csak csatára gondolnak. 
Nincs vezérük, sem tervük, sem kiszámított hadi mester- 
ségük, elég nekik Isten, szent Urs, karjok és alabárdjuk; 
az utat bátorságuk mutatja. Nem volt sok ágyujok, sem 
lovasuk, soknak niég páncélja sem: így keresték fel az el- 



»]a, wo sy ir vatterland beschirmt hand unnd Fryheit, als zum 
Morgarten, zu Semppach, ze Nefels in Glaris, da vierthalb hundert man 
15 tusend eins tags zum 11. mai angriffen und zuletsten in die Flucht 
geschlagen*. Írja maga Zwingli. Corpus Reformatorum LXXXVIII, Dr. 
Emil Egli: Huldreich Zwinglis sámtliche Werke. Berlin, 1905. Bánd I. 
171. 1. 

•) Később a német parasztlázadás fegyveres csapatai is a >Bun(l- 
$chuh< jelvénye alatt harcolnakt 



sáncolt ellenséget, a kitűnő tüzérséget és a teljes fegyver- 
zetű, félelem nélküli lovagokat*.') 

És e dicsőséges szabadságharcok legutolsója, a dor- 
nachi véres csata után, amikor a basdii békében Svájc ön- 
állóságát maga Miksa császár is elismerte: nem pihentek 
meg a száz csatában edzett harcosok. Az Alpok félelmet 
rejtő bércei közt eldurvult erkölcsi életet, a csatamezők 
regényes tájain szerzett diadalittas, büszke harci kedvet nem 
tudta felváltani a polgári élet gyümölcsöző, békés szorga^a. 
A szabadság apostolai a helyett, hogy dicsőséggel övezett 
kardjukat szegre akasztották volna, ujabb, de dicstelen 
munkába vitték azt. Mint Müller János mondja: »Nem so- 
kára a pénz becsesebb lett előttük a szabadságnál*. 

A harc és zsákmányra vágyó vezérek jó pénzért idegen 
uralkodók nagyhatalmi törekvéseinek lettek hitvány eszközei. 
Azok, akik a szabadság fönséges eszményétől hevítve vala- 
mikor oly szent lelkesedéssel mentek csatába : most néhány 
aranyért tették kockára életüket. A szabadságharcok idején 
oly nemes buzgalommal küzdő kantonok zsoldosok toborzó 
helyeivé lettek. 

Svájci vér festette pirosra az európai csatatereket. 
Svájci kard döntötte el trónok sorsát. Az egykorú Bullinger 
mondja, hogy a svájci szövetségeseket ekkor a pápa, a 
német császár, a franciák, spanyolok, angolok, Velence, 
Milano és Savoya kerülgették a maguk részére követségeik 
és pénzeik által. És e kerülgetéseknek volt is mindannyiszor 
sikerük. A dobra került svájci vért és becsületet bármely 
hatalom megnyerhette, ha nagy árt kinált.^) 1500-ban francia 
zsoldban harcolnak Milano birtokáért, majd 1509 ben a 
cambray liga seregével, — franciákkal és olaszokkal - , 
Velence ellen. 1512-ben Firenze bevételénél a szent liga 
szolgálatában, 1513-ban pedig Miksa német császár oldalán 
az u. n. sarkantyús csatában teljesen legyőzték a franciákat. 
Ezután jöttek a svájciak kebléből annyi jajt kiváltó, szeren- 
csétlen marignanoi (1515), bicoccai (1522) és páviai (1525) 

*) Leop. u, Ranke: Gesch. der romanischen und germanischen 
Völker 400 1. 

*) Svájci közmondás, hogy Krisztus koporsóját sem őrizték ingyen, 
Dr. Dallagi A^ egyetemi előadásai után. 



Cáaták, ahol a német lándzsás íandsknechtek és a kitűnő 
spanyol gyalog puskások homályba kezdték burkolni a 
sokat emlegetett svájci vitézséget. 

A XV. század végén, de különösen a XVI. elején ép 
ezen zsoldos-rendszerből kifolyólag Svájc társadalmi élete 
megdöbbentő képet nyújt. Tiszta erkölcs helyett csillogó 
arany lett úrrá a lelkeken. * Pénzért mindent lehetett vásá- 
rolni: lelkiismeretet, vért és becsületet. Minden alakban és 
minden cím alatt becsempészték és elfogadták, mint ado- 
mányt, bért, provisiot, pensiot stb.«') 

A szabadságérzésnek mily rettentő elfajulása volt, mikor 
a független svájci polgár vérére nemcsak a kapzsi várna- 
gyok, ez önző zsoldos vezérek, hanem a kantonok szabad 
tanácsa is úgy alkudozott, mint a római patrícius az ő te- 
hetetlen rabszolgájáéra ! 

Mi sem természetesebb, minthogy a kielégítést kereső 
érdekek szerteágazó szálai, ez áldatlan politika, veszedel- 
mesen megbontotta a svájci érzelem egységét. Így a papság 
s az ennek nyomában járó hitélet egyetemes romlása mel- 
lett az erkölcsi élet is az egész köztársaság létalapját meg- 
döntéssel" fenyegető fokra szállott alá. 

E mély romlás, amely csaknem minden szívben tanyát 
ütött, ki tudja a lejtő mily alacsony fokára sodorta volna 
az embervásár ez esztelen hazáját, ha nem lettek volna a 
köztársaságnak önzetlen lelkű, derék fiai, akik felismerve a 
veszélyt: intő szavukat bátran kiáhották a svájci nép véré- 
vel, becsületével galádul kufárkodók fülébe. ^ 

Egy hazáját és egyházát egyformán szerető, mély tu- 
dományú, erős meggyőződésű, bátor férfinak kellett életre 
rázni az elfásult kedélyeket, békés polgári munka után tö- 
rekvőkké tenni a zsoldpénz kapzsi katonáit s általában az 
egészséges, tiszta erkölcsi élet útjára terelni a bukó köz- 
szellemet. 

És ez a hitben, erkölcsben meglazult, de nagy és nemes 
eszmékért forrongó kor, csakugyan kidobott magából egy 
nagy feladatok megoldására hivatott embert, egy hatalmas 
valláserkölcsi reformátort: Zwingli Ulrikot. 

*) BuUinger : Ref. geschichte, nách dem Autographon herausgegeben 
I. J. Hottinger und G. H. Vögeli. Frauenfeld. 1838. III. kötet. - I. 374. 1. 



Zfirich reformálásával a zwinglianismus 
hatalomra jut. 

Zwingli életrajziróiO szépen leirják, hogy az Alpok bérces 
kis falujában, Wildhaus község elöljárójának csendes 
családi fészkében, mint vert a serdülő ifjú lelkében mély 
gyökeret a köztársaság és annak szabadsága iránti szeretet, 
s hogy később, magasabb tudománya megszerzésének idején 
Bécsben, majd Baselben, hogyan járta át lelkét a humanis- 
mus szelleme s Wittenbach Tamás lábánál a biblia olvasá- 
sának és komoly tanulmányozásának szeretete. 

Jövendő pályájának szilárd alapjait így lerakva a 
biblia és a classicusok tanulmányozásának szeretetével vo- 
nult vissza önálló működésének első állomására: Qlarusba. 

Glarusi, majd később einsidelni papságának 13 éve 
alatt egyfelől a komoly tanulás és elmélkedés, másfelől a 
gyakorlati lelkészet mindennapi tapasztalatai által fejlődött 
ki lelkének ama dualisztikus vonása, amely később oly 
élesen domborodott ki reformátori munkájában. 

A teret, amely Zwingli nagy egyéniségének kifejtésére 
alkalmas volt: munkásságának legtevékenyebb idején, férfi 
kora delén, 33 éves korában meg is találta. 1519-ben a te- 
kintélyes és népes Zürich — főként politikai meggyőződése 
miatt — lelkészének választotta. 

ez év első napjától kezdve Zürich a reformáció má- 
sodik nagyfényű csillagjává lett. Innen indul útnak egy sa- 
játságos, messzeható elme, a vittenbergai reformátortól a 
lényegesben is elütő karakter, akinek céljai csak akkor 

*) Mörikofer J. C. : Ulrich Zwingli nach den urkundlichen Quellén 
I — II. köt. Leipzig 1867. Christoffel R.: Huldreich Zwingli. Lében und 
ausgewált Schriften. I.— II. Theil. Magyarul : Benke J. : Zwingli élete. 

Erdős J. : Zwingli Urlik élete és reformátori műkö4ése. 



tűnnek teljes nagyságukban szemünkbe, hogyha azon hatá- 
sokat vizsgáljuk, amelyeket Zwingli törekvései először ma- 
gára Zürichre, később az egész Svájcra, majd a köztársaság 
határain is átcsapva a reformáció külföldi hiveire is gya- 
koroltak. 

Janssen, az ismert német historikus, a svájci reformáció 
tárgyalását azzal kezdi, hogy »a vallás tanaihoz, az egyház 
kormányához és az addigi egész kultuszhoz sokkal pusztí- 
tóbban nyúlt Zwingli Ulrik, a zürichi nagy székesegyház 
papja, mint Luther Márton «.M 

Ha Zwingli egész reformátori működésén végig tekin- 
tünk, Janssen e kijelentésének igazat kell adnunk. De ha 
azt a módot nézzük, amely e gyökeresebbnek látszó újí- 
táshoz vezetett, bizvást kimondhatjuk, hogy sokkal mérsé- 
kehebb, a fokozatos haladást inkább szemelőtt tartó volt 
az, mint a Lutheré. Az ő hódítási módszere a nyugodt meg- 
fontolás,^) az uj eszméknek a közszellembe való előzetes, 
gondos bevitele, mintegy belopása volt. S hogy ez mennyire 
öntudatos célként lebegett előtte, arról saját szavai tesznek 
tanúságot: »Oktalanul cselekesznek azok, — írja — akik 
legelőször a legnehezebben megérthető dolgokkal lépnek 
fel. Ha pl. a keresztyén tanok magyarázatát azon kezdenéd, 
hogy ostoroznád a tévedéseket, szót emelnél a szentek se- 
gítségül hívása ellen, mely századokon át divatozott, a hitet 
nem erősítenéd, hanem gyöngítenéd. Nem szabad azon 
kezdeni, ami a sikert veszélyezteti. Azokat az igazságokat 
kell késedelem nélkül előadni, amelyek a keresztyén hitnek 
sarkait képezik«.^) 

És Zwingli ezen szavait cselekedeteivel is beigazolta. 
Először nem kért többet a zürichi tanácstól, csak annyit, 



') ]anssen : Allgemeine zustánde des deutschen Volkes beim Aus- 
gange des Mittelalters. Freiburg im Bresgau. 1897. III. 80 1. 

*) Ennek igen világos bizonyítéka, hogy még 1525-ben is, amikor 
pedig Zürich reformálása már teljesen végbement és Zwingli diadalához 
ért, így ír : » . . . quo tranquile possimus hunc antichristianicum Papae 
statum deserere : nullo enim alio laboré hac in re opus est, quam de- 
sertione*. Comm. 236. I. 

") Zwingli H. : Opera omnia. Tiguri, 1581. II. Commentarius de 
vera et falsa religione. 237 1. 

hogy engedtessék még neki az ige szabad hirdetése, a pré- 
dikálás. Nagy céljait gondosan takargatta. S vájjon mi más 
volt messzemenő szándékának elérésére fontosabb, mint- 
hogy az élőszóval, az igazság hirdetésének e hatalmas esz- 
közével ostromolhassa a bűn és romlott lelkek országának 
makacsul őrzött kapuját? 

Zwingli fellépésében és működése első öt-hat évében 
bizonyos céltudatos, mérsékelt és barátságot hirdető poli- 
tikát látunk. Prédikációiban a római egyházba becsúszott 
visszaélések egyenes támadását eleinte gondosan kerülte. 
A ceremóniák, képek, szobrok babonás tiszteletét s a szim- 
bólumok szentséges és csodatevő erejének hitét csak köz- 
vetve gyengítette hallgatóinak a lelkében az által, hogy az 
Isten mindent átható, egyedül való hatalmát tette a gyarló 
ember csodálata tárgyává. »Ki kell indulni a legszüksége- 
sebből: az istent, az embert, az evangéliumot ismertessük 
meg ügyesen, avatottan, némely dolgokat pedig hagyjunk 
alkalmasabb időkre* -— írja ő maga Commentáriusában. 

Zwingli már újkori prédikátor, a renaisence, a szabad 
vizsgálódás embere. Igazi reformátor, aki megérzi, hpgy a 
közszellem, a világiélek megérett az uj eszmék befogadá- 
sára. Felfogásában teljesen önmagából kiinduló, egyéni. 
A Melanchton által kiadott jelszót: »Christum ex fontibus 
praedicare« nem mint befogadott elvet követi, hanem tel- 
jesen külön úton — bár ugyanazon ok hatása alatt — jut 
azon meggyőződésre, hogy nincs másban bizonyosság, csak 
a szentírásban. A hit egyedüli alapjául ő is isten igéjét, 
mint »a tisztaság, bizonyosság és erő« forrását jelöli meg. 
Ez minden dologban az ember legbiztosabb vezére, erőssége 
és vigasztalója.^) És ezzel kíméletlenül elvet minden tradi- 

»Das wort gottes ist so gwüss und starck, das, wie got wil, 
also geschehend alle ding von stund an, so er sin wort gespricht ; dann 
es ist so lebendig, so Krefftig, das alle joch (auch) unvernünfftig ding 
sich von stund an im glichföimig machen, oder, das ich rechter red, 
das alle ding, sy syind vernünfftig oder unvernünfftig, von im gestaltet, 
geschickt und zwungen werdend nach sinem fürnemen. . . . Zücht das 
gotswort allweg di armen herfür, hilfft inén und tröst die trostlosen und 
verzwyfleten, und die in sich selbs verhoffend, bestrytet es«. Mondja 
egyik prédikációjában isten igéjéről. Corp. Ref. LXXXVIII. B. I. 383. 1. 
(Von clarheit und gewüsse oder Krafft des worts gottes.) 

tiót, lábbai tapossa a fekintélyi elvet és megtagadja az en- 
gedelmességet : a pápai rendszer fennállásának eme kizáró- 
lagos biztosítékait. 

Zwingli épugy belátja, mint Luther, hogy az eredetileg 
teljesen spirituális rendszer tulajdonképeni céljával homlok- 
egyenest ellenkező irányban fejlődött, materialissá lett. És 
érzi, hogy támadása is erről az oldalról lesz legsikeresebb, 
amikor a pápának indulgentiákkal kiküldött olasz szerzetesét, 
Sámson Bernátot, Zürichből futásra kényszeríti. 

De ez bizonyára már nem is ment nagyon nehezen. 
Hiszen száz meg száz eset kapcsán rég bejutott a köztu- 
datba, hogy a pápa papságával együtt a középkori trans- 
cendens felfogást elhagyva a síron innen keresi az életet, 
vágyainak kielégítését és kegyes élet helyett örömöket haj- 
szol. Ezeket pedig pénzen lehetett megváltani; a pénz ter- 
mészetesen a nép zsebéből került elő. Gzért általános és 
nem egy helyütt nagy is az ingerültség a klérus ellen. Igaz, 
hogy azon socialis bajoknak, amelyek ez időben a német lo- 
vagok és parasztok kezébe fegyvert adtak, nem tisztán a 
papok voltak az okozói, de kétségtelen, hogy a közvélemény 
a szegény ember egyik kizsákmányolójának és ezzel együtt 
ellenségének is, a papságot tartotta. És bizonyára nem ok 
nélkül! Innen van, hogy amikor Zwingli a papság vagyon- 
szeretetét, kapzsiságát, hivatásától való eltérését ostorozza: 
beszéde hitelre talál. Felfogása hódít, mert sok a sérelem, 
melyre orvoslást a gazdag és hatalmas papsággal szemben 
találni nem lehet. 

Mindezen csak úgy lehet segíteni, ha az emberiség 
visszatér az üdvösség egyedüli forrásához: a bibliához, ha 
» Krisztus földi helytartója* és »Baal papjai* helyett egyedül 
és közvetlen istentől kér és vár minden jót úgy itt e földi, 
mint a túlvilági életre. »A vallás alanya az isten, tárgya az 
ember«, e kettőnek viszonyáról kell csak beszélni; közve- 
títőre, aki uj meg uj utat fedez fel az égbe csak azért, hogy 
mindegyiken vámot szedjen, nincs szükség.') Ilyen Zwingli 



*) »Vicarium Christo subrogavimus, quem et nostra stultitia auden- 
dam dei loco decrevimus. Hic ubi per conscientias vidit sibi ad marsupia 
viam pátere, quid non excogitavit? quid non est ausus? quot ille vias 

felfogása, amely szerint tehát az embernek istennel való 
egyesülése közvetlenül megy végbe és így a vallásos indi- 
viduum felszabadul a katholikus egyház universalismusa alól. 

Az isten és ember egymáshoz való viszonyának vizs- 
gálásánál, ahol következtetéseiben a legvégső határig megy, 
talán a legjellemzőbb Zwingli felfogása. Ö úgy látja, hogy 
az ember istennel szemben erőtlen semmiség, hogy a kö- 
rülmények kényszere alatt tehetetlenül sodródik a képmu- 
tatás, csalás, hazugság, bűn, vagy erény útjára s ezért az 
emberi akarat szabadságában nem hisz. ^Vájjon tőlünk 
függ-e az, hogy szeressünk ? Épenséggel nem, — írja Com- 
mentariusában. Még az sincs hatalmunkbban, hogy építsünk, 
vagy akarjunk építeni, pedig minden ember szájában hordja, 
hogy ő az Úrban építeni fog, t. i. azokat, akik az Ur di- 
csőségén munkálni akarnak, az Ur vezeti arra, hogy akar- 
janak*.^) Itt jelenik meg nála legtisztábban a higgadt, meg- 
fontoló ész, a bölcselkedő elme. Ezzel a praedestinatio hi- 
véűl szegődik s ezen felfogása nemcsak egész hitrendszerére 
vet jellemző fényt, de a középkori scholasticatól megsza- 
badult, újkori, önálló gondolkodót is mutatja. 

S vájjon az Isten nagyságának és az ember gyönge 
erejének avatott hirdetése miért ne talált volna Zürich népe 
előtt készséges követésre? Ezek, jóllehet magyarázni még 
nem hallották, lelkükben már rég óta szunnyadó igazságok 
voltak és megdönthetetlen erejükkel fenyegető fényt vetettek 
a római egyház emberi találmányokkal tarkított intézményeire. 

Az egyházba becsúszott visszaélések mellett korán rá- 
mutatott Zwingli prédikációiban a svájci nép erkölcsi rom- 
lásának óramutatójára: a zsoldos szolgálatára is. Ő, aki 
elkísérte honfitársait a páviai és marignanoi csatákba s aki- 

in coelum ostendit, attamen interim nullám fine vectigali? Zwingli: 
Commentarius, i. m. 242 1. Ez természetesen nem kis iróniával van mondva. 
*) Comm. 238. 1. Ugyanezt fejezi ki az isteni mindenhatóságra cé- 
lozva a következő helye: »Mi tudjuk: a fazekastól függ, hogy ugyan- 
abból az agyagból készítse egyik edényt a tisztességre, a másikat pedig 
a gyalázatra*. Comm. 240. 1. Sőt egy hesseni Fülöphöz irott levelében 
még ennél is tovább megy: >So ist Alles in Qott, dass AUes, was ist, 
er selbst ist, dass Nichts ist, was nicht Gott ist<. Ebben már ha nem 
rosszakaratú tendentiával magyarázzuk is, igen merész hangot találunk, 
Közli Janssen : i. m. 80. 1. 

hek különösen ez utóbbi csúfos vereségnél alkalma volt 
szabad hazája polgárainak ingatag, pénzsovár lelkébe bete- 
kinteni: mihelyt hozzá juthatott, felemelte intő és tiltó szavát 
e gyalázatos, nemzeti becsület- és önérzet-rontó szokás 
ellen.^) »A gonosz utón szerzett pénzzel hozzák a rossz 
erkölcsöket is haza, mondja egyik prédikációjában, mert 
az idegen hadi szolgálat minden bűnnek iskolája. Gyak- 
ran mentejgetőzik azután bűnös szavakkal a zsoldos: 
Mi rá szorulunk a gazdag urakra, mert mi szegény nép 
vagyunk, amelynek terméketlen hazája van. — Hogy van 
az, hogy ez az ország évszázadok óta elég termékeny volt 
arra, hogy őseinket táplálja, nekünk pedig nem nyújt ke- 
nyeret többé ? Azért, mert most már senki sem a kezemun- 
kájával akarja magát fentartani, mint őseink s mert fény- 
űzőbben és kényelmesebben akarunk élni, mint ők ... Ha 
a jó tanácsra magatokba nem szálltok, úgy már vége a 
szövetségnek. Igen ők ébren vannak s ha majd nektek ár- 
tani akarnak, azt ők nem fogják kimélettel tenni. Azért kény- 
szerít engem a szeretet, hogy intselek benneteket, mert még 
van idő; de máskülönben azok, akik tűzzel^vassal sem 
tudtak benneteket legyőzni, most puha aranynyal vesznek 
erőt rajtatok«.^) 

Tisztán érezni e töredékből is,^l hogy a nép erköl- 
cseivel hazája sorsát látja összefüggni s hogy a nemzeti 

^) >Die Pensioner sind wie die Metzger, die das Bieh nach Con- 
stanz zu Markte führen«. Fakadt ki közvetlen az 1525-iki páviai ve- 
reség után. 

'^) Schuler és Schulthess külön lenyomata Zwingli művéből III. 
287. 1. Közli Hagenbach. 

^ Egy másik prédikációjában nem kevésbé meggyőző érveket hoz 
fel a zsoldos szolgálat ellen. €bben a következő öt veszedelmet állítja 
a schwyziek elé: > Derén gf ariikeit die érte und gröst ist, das wir den 
zorn gottes damit über uns schwarlich latend . . . 

Die ander gevarlikeit, die uns der herren und irs Kriegens halb 
zustat, ist, das daruss nidertruck würt die gémein gerechtigkeit, als gar 
ein alt gesprochen wort ist : Leges silent inter arma, das ist : Wo die 
waffen überhand habent, da müssent die gsatzt still ston und schwygen. 
Ouch ist das wort »Kriegsrecht« nüt anderst dann gevalt. 

Die dritt farlikeit ist, das man bős sitten mit frömden gélt und 
Krieg heimbringt und pflantzet. Da sehent wir eygenlich dann die un- 
seren nie heim kummen sind us frömbden Kriegen, sy habend mit inén 

eszme, a nemzetnek mint egvénnek sorsa mennyire szívén 
fekszik. Félti a szövetséget, mint a nemzeti egység egyedüli 
megtartóját, mint a demokratikus élet, a lelkiismereti, vallási 
és politikai szabadság védbástyáját a legdicstelenebb bu- 
kástól : a szövetséges tagok elhidegülésétől, meghasonlásától, 
szétzűllésétől; Attól tart, hogy múltjára büszke nemzetét a 
zsoldos szolgálat utoljára is idegen hatalom jármába hajtja.M 
És épen azért tarthat számot Zwingli az igazi ^reformátor* 
nevére, mert az egyént nemcsak mint vallásos individuumot 
szabadította meg az egyetemesség lenyűgöző bilincseitől, 
hanem a nemzeti közösség, az egyűvétartozás érzésének 
ébresztésével'^) még e föderatív jellegű államban is képvi- 
selte a nemzetnek mint individuális egységnek felfogását, 
ami pedig csaknem a leghatalmasabb azon eszmék közül, 
a mit a reformáció az újkornak adott. 

Zwinglinek lelkéből fakadó, komoly tanításai s a ka- 
tedrán kivül is kifejtett tevékeny működése, nem maradt 
hatás nélkül. Ő nem járt úgy, mint a nemes hevülettel, de 
gyönge hangon prédikáló berni Kolb Ferenc;^) az ő tiszta 
érzéstől és. meggyőző érvektől tele beszédei hallgatást pa- 
rancsoltak a zsoldos szolgálat nyakas barátainak. 

etwas nüwes bracht an Keydung ir selbs und írer wybren, an spyss, 
an tanck unmass, nüw schwür. 

Die viert gevarlichkeit ist, das die herrengaben grassen hass, und 
untrüw under uns geberet. . . . Krieg frömbder herren und gélt ist ein 
schul aller lastren und muter, die uns ins alter nüt anderst gbirt (ob 
wir darvonkommen) dan verkümmert conscientzen. 

Die letst gevarlichkeit ist, das man besorgen muss, man kömmé 
zum letsten in der herren hende, eintweders dero, die früntschafft mit 
uns hand, oder aber dero, die uns fyend sind«. Corpus Reformatorum 
LXXXVIII. 165— 1P8. Cl. (€in göttlich vermahnung an die ersamen, wysen, 
eerenvesten, eltisten Eydgenossen zu Schwytz.) 

^) L. fenti jegyzet utolsó kikezdését. 

*) Hogy e tekintetben mily hatása lehetett Zwinglinek, gyaníthatjuk 
egy zürichi polgárnak ránk maradt azon feleletéből, melyet egy kath. 
kantonbelinek hozzá intézett kérdésére adott : >Wie wird es dir gefallen, 
wenn wir von Zürich euer aller Oberherren sind und unser meister 
Ulrich oberster Vogt der ganzen Eidgenossenschaft«. Salat's Chronik im 
Archiv für schweizerische Reformationsgeschichte. I. 288. 1. Közli ]ans- 
sen: i. m. 146. 1. 

*) Már 1512-ben prédikált Bernben >wider Pensionen, Miét und 
Qabenc. Bullinger i. m. I. 393. 1. 

így napról-napra szaporodtak Zwingli követői és ba- 
rátai. S rövid idő alatt oly mélyen mutatkozott hatása, hogy 
1521-ben kimondta a zürichi tanács, miszerint zsoldos szol- 
gálatba többé nem megy. 

A folytonos és komoly munka következtében mihamar 
általános érdeklődés mutatkozott Zwingli minden lépése, 
minden szava iránt. Behatolt szelleme a nép közé, meghó- 
dította lelkésztársai jó részét és ami legfontosabb, egyre 
fokozatosabban megnyerte a tanács támogatását is. 

És az első sikeres lépések után egyre bátrabban 
emelte fel szavát a papok tarthatatlan helyzete s az egy- 
háznak minden emberalkotta törvénye és rendelkezése ellen ; 
úgyannyira, hogy 1522-ben már 9 rokonérzelmű pappal kér- 
vényt adott be a szövetségtanácshoz és a constanzi püs- 
pökhöz a papok nősülhetésének engedélye miatt ;0 nem 
sokára pedig intő szózatot írtak, amelyben egy refor- 
máció szükséges voltát bizonyítják, »mert — írja Zwingli - 
kénytelenek vagyunk bevallani, miszerint az egész világ 
romlott, bűnös, szemérmetlen és így gyökeres javításra 
szorul*.^) 

A reformátor e folytonos sikere és növekvő tekintélye 
miatt azonban mindjobban nőtt az a veszedelem is, amely 
a katholikus egyházat és a kezében nagy hatalmat tartó 
klérust is fenyegette. Nagyon természetes tehát, hogy amily 
arányban közeledett Zwingli céljához, oly arányban indult 
meg a törekvés elnémítására is. 

Legelőször Hoffman Konrád zürichi kanonok részéről 
érte támadás, majd a constanzi és lausannei püspökök bo- 
csátottak ki pásztori körlevelet »a szent dolgok és elrejtett 
titkok* felől beszélő tudatlanok ellen. A liölcsönös táma- 
dások kölcsönös szervezkedésekre, izgalmakra és túlzásokra 
vezettek. A fanatizmus jelei csakhamar mindkét részen mu- 
tatkoztak. Zwingli legkedvesebb barátjának, ]udá Leónak 
beszédét félbeszakítja egy hitéért rajongó barát, az újítás 
lelkes barátai pedig rákényszerítik szolgáikat, hogy a kije- 
lölt böjti napokon húst egyenek. 

^) >Suplicatio ad Hugonem episcopum Constantiensem*, Reform. 
LXXXVIII. B. I. 197. 1. 

*) Commentarius 14. 1. ' 

Az ilyen és éhez hasonló túlkapások természetesen 
fegyvert adtak mindkét párt kezébe. A klérus részéről mind- 
járt a legelső esetet felhasználla a constanzi püspök, akinek 
fenhatósága alá Zürich is tartozott, hogy az újítás nagy 
veszedelmére rámutasson. Küldöttséget menesztett a zürichi 
tanácshoz, amely a szabad prédikáció eltörlését sürgette. 
Zwingli azonban talpon voltÖ és a tanácsot, amelynek csak- 
nem minden tagja hallgatója volt, a maga részére megnyerte 
s egyszersmind »a hamis buzgóság kiirtására* egy könyvet 
adott ki, amelyben kimutatta, hogy a böjt rendelése a szent- 
irással ellenkezik s hogy az igazi keresztyéni szabadság 
nem külsőségekben — evésben, ivásban — hanem a fel- 
fogás, a lélek megtisztitásában áll. Egyszersmind a népet a 
túlkapásoktól való tartózkodásra inti.^) 

De a zsoldos szolgálat és pensio ellen intézett merész 
támadások miatt hangosan nyilvánult meg az ellenszenv az 
előjogaikat féltve őrző oligarchák közt is. Tiltakozásuk szava 
a tanácsban, a községben, az utcán egyaránt hallatszott. 
Mi sem természetesebb, minthogy a legérzékenyebb olda- 
láról megtámadott ezen két párt a közös veszedelem elhá- 
rítására összefogott s ily módon sikerült a luzerni szövet- 
séggyűlésen (1522. május 27) kimondani, hogy »azon papok, 
akiknek prédikálásai a nép közt egyenetlenséget és nyugta- 
lanságot okoznak, az ilyesféle prédikációkkal hagyjanak feU. 

E sokoldalú támadások s azok növekedésének tudata 
egyedüli helyes útnak azt ajánlották, hogyha Zwingli tanait 
a tanács oltalma alá helyezi. Meg kellett nyernie a tanácsot, 
hogy annak hatalmával törvényessé tegye működését, mert 
máskülönben a gyűlölet és ellenszenv ezerfelől leskelődő 
mérge csirájában elfojtja lelkének messzeszárnyaló, nagy 
céljait. »Magán ember ne kezdje el a dolgot, mert végre is 
odavinne, hogy egyik ember hitvány ürügy alatt megtámadná 
a másikat. A hatóságnak kell ebben intézkedni « — írja 
ő maga.^) 

') Azonnal megírta védekező iratát. L. Corp. Ref. LXXXVIII. B. I. 
142-154. Cl. Acta Tiguri 7. 8. 9. diebus április 1522. 

^ Ez volt Zwinglinek tulajdonképen első reformatori műve : >Von 
Erkiesen und Freyheit der Spysen*. Corp. Ref. LXXXIII. B. I. 74—136 Cl, 

") Commentarius, 225. 1. 

A Í!ürichi tanács, amely különösen a pásztorfiuból fő- 
céhmesterré, majd polgármesterré lett Waldman ]ános óta 
nemcsak demokratikus elemeket, de egy politikai radikális 
pártot is hordott keblében: Zwingli eszméinek könnyen lett 
követője. Így a hatóság megnyerésének fontos gondolatától 
hajtva könnyen rávette Zwingli a zürichi tanácsot, hogy az 
igazság kiderítése végett tartson nyilvános vitát. E javaslatot 
a maga területén souverain jogokkal rendelkező tanács el 
is fogadta,^ egyszersmind a zürichi kanton összes papjaihoz 
felhívást intézett,''^) hogy 1523. január 29-én jelenjenek meg 
a zürichi városházán, ahol ^okszerű vita* Mtján állapítsák 
meg a két fél közi az igazságot. Felhívásában továbbá ki- 
mondta a tanács, hogy »csak az igaz szentirással és német 
nyelven*^) lehet vitatkozni s hogy néhány tudóssal együtt 
a felügyeletet ő fogja gyakorolni. 

A zürichi tanács e határozata nagyon nevezetes mo- 
mentum a svájci reformáció jellemének megállapításánál, 
mert későbben a köztársaság többi városai is ezt a módot 
használták a reformáció befogadásánál. E viták mutatják 
legszembeszökőbben a svájci reformációnak demokratikus 
terjedését. Ezen szempontból, de érdekes voltára való te- 
kintettel is, e vitának egész lefolyását adjuk. 

Nevezett nap reggelén 600 ember: prelátusok, doktorok, 
polgárok, iparosok és vidéki nép gyűlt össze a zürichi vá- 
rosházán.*) A gyűlést Röust Márkus polgármester nyitotta 
meg rövid beszéddel, amelyben kijelentette, hogy mindenki 
szólhat, akinek kedve van Zwingli mester ellen porondra 
lépni. Elsőnek a constanzi püspök helyettese, Faber jelent- 

*) Az bizonyára nem ment nehezen. Mert »schon 1520 hatte der 
Rat von Zürich durch Mandat gefordert, dass die Geistlichkeit, und zwar 
zu Stadt und Land, die heilige Schrift altén und neuen Testamentes zur 
Richtschnur für die Predigt nehme*. írja Egli : Corp. Ref. LXXXVIII. 449. 1. 

*) »Fürschrifft eines ersamen raths der statt Zürich an alle pfarr- 
herr, leütpriester, seesorger und predicanten irer herrschaff, newlich 
ussgangenc így hangzott a megszólítás. Corp. Ref. 466. 1. 

^) . . . »mit warhaffter göttlicher geschrift in thűtscher zungen 
und sprach anzögend«. Corp. Ref. 467. I. 

^) Bullinger szerint: >wáltliche und geistliche herren, prelaten, 
doctores, magister und vil gelerten uss allerley universiteten und fernen 
orten«. Ref. Gesch. I. 97. 

teljes erejével terjeszthesse. Ez által megadatott neki a mód 
arra, hogy Zürichet legjobb belátása szerint, az ^evangélium 
szerinti radikalizmus* értelmében reformálja. 

E győzelmes vita után általános érdeklődés között meg 
is kezdi a kathólikus ceremóniák és külsőségek gyökeresebb 
reformálását. Gyakran prédikál a képek és mise ellen s e 
mellett beszédeine)< hatását növeli és a közhangulatot mind- 
inkább tüzeli a német reformáció gyorsan özönlő árja s 
ennek termékei: a vita- és röpiratok, melyek a legmélyebb 
gyűlölet és lángbuzgalom hangján voltak írva. 

Zürich nemsokára egy lázasan dolgozó, zsongó méh- 
kashoz hasonlított. Zwingli munkás szelleme lavina módjára 
növelte az ujítúk táborát. Különösen ama communista cso- 
port csatlakozott hozzá lármás szenvedélylyel, amely nem 
sokára a szertelen anabaptista tanok szolgálatába szegődött.^) 
Ily körülmények között az újítók szenvedélye napról-napra 
fokozódott és már 1523 szeptemberében oly magasra nőtt, 
hogy több zavargó polgár — a régi hit követői és a mér- 
sékeltek megbotránkozására — a város végén levő feszü- 
letet ledöntötte.^) 

Ilyen esetek, de meg az újítás józanabb barátainak 
befolyása alatt is, a tanács a képek és mise felett egy má- 
sodik vita megtartását határozta el, amelyen 1523 okt. 26-án 
Zwingli erkölcsi győzelme ismét teljes volt. 

Ezen a vitán szakított Zwingli véglegesen a Grebel 
Konrád körül csoportosuló anabaptista társasággal is. Ha- 
mar belátta ő, hogy azok a tanok, a melyeket a »Spiritua- 
les«-ek hirdetnek s amelyekről azt mondják, hogy csakis 
általuk lehet kiépíteni a tiszta evangéliumi egyházat szigo- 
rúan bibliai alapon, nem annyira a hit- és erkölcsi élet 



M Zürichben ugyanis már előbb létezett a >Ketzerschule<, egy 
tudományos kör, melynek tagjai a »Spirituales«-ek a tiszta evangéliumi 
egyház kiépitését tűzték ki céljuk gyanánt. Egymást Bruder-nek szólí- 
tották. V. ö. L. Keller, Die Reformation und die álteren Reformparteien. 
Leipzig, 1885. 375 és köv. 11. 

') Abban, hogy az újítás szelleme ekkor kezdett cselekvő formá- 
ban jelentkezni, szerepe van bizonyára annak is, hogy Zwingli nagy 
gonddal készített 67 articulusát, amelylyel az első nagy vitán álláspontját 
védte, ez év juliu$ 14-én, bőmagyarázattal ellátva, közzétette. 

reformálására, mint inkább Svájc társadalmi életének és 
állami intézményeinek szétdulására vezetnekJ) Hogy minden 
államszervezet ellenkezik a keresztyén testvériséggel és 
egyenlőséggel, hogy a katonaság és háború a legnagyobb 
istentelenség, hogy minden adó-, tized- vagy kamatszedé$ 
lelketlen uzsora s hogy a gazdagok, ha nem is egész va- 
gyonukat, de legalább is jövedelmük feleslegét osszák szét 
a szegények közt: nyilvánvalóan olyan tanok voltak, a me- 
lyeknek érvényesülése esetén nemcsak Zwingli céljai buknak 
el már jó előre, de bizonyára Zürich politikai súlypontja 
is mihamar elvész. 

Dogmatikai radikalizmusok pedig — ahonnan nevöket 
is vették - abban nyilvánult, hogy a gyermekkeresztelést 
elvetették. Érvük az volt, hogy Krisztust is felnőtt korában 
keresztelte meg ker. szt János s ő is azt parancsolta, hogy 
apostolai előbb tanítsanak s csak azután kereszteljenek. A 
vallás tantételeinek a megértéséhez pedig szerintük az értelem- 
nek bizonyos fejlettsége szükséges, a mi a kis gyermekeknél ki 
van zárva; ők tehát nem léphetnek meggyőződésükből az 
egyházba. Pap pedig az. mondják, akit a szentlélek megszáll.*) 

Mikor az anabaptisták ezen tanaik értelmében 1522-ben 
azt kérik a zürichi tanácstól, hogy az adót és dézsmát 
szüntesse meg, a papságot pedig törölje el; kevéssel kérel- 
mük elutasítása után pedig, hogy az egyháznak és államnak 
különállása mondassék ki s a gyermekkeresztelés töröltessék 
el: Zwingli tisztába jött törekvésükkel és tanaiknak erélyes 
támadását határozta el. Már az első nagy vitán kijelentette, 
hogy a közte és köztük levő nézeteltéréseket bármikor kész 
nyilvános vitán tisztázni.^) Ez az 1525. január 18-án tartott 

Az engedelmességre intő elöljáróknak — irja Zwingli — ezt 
felelik: »Oportet deo magis obédire, quam tibi«. Op. om. II. 231. 1. 

*) Az anabaptisták tanaira vonatkozólag 1. Zwingli: Opera omnia 
II. 7—39. II. »ln Catabaptistarum strophas Elenchus* és >De Baptismo, 
anabaptismo et parvulorum baptismo Liber* i. m. 56—99. II. 

^j Articulusainak utolsó pontjában : >Wenn jemand wünscht mit 
mir ein Geschprách zu haltén in Betreff der Zinse, Zehnten, der unge- 
tauften Kinder und der Firmung, so entbiete ich mich bereitwillig zur 
Antwort*. Auslegung und Begründung der Schlussreden der Artikel von 
Huldreich Zwingli. Ins Schriftdeutsche übersetzt von /?. ChristoffeL 
Zürich, 1844, 637 639. 11 

vitaülésen meg is történt, amely azután véglegesen döntött 
a zürichi ujkeresztyének sorsa felett. A tanács ez alka- 
lommal is Zwinglit jelenti ki győztesnek és azonnal elren- 
deli, hogy gyermekét mindenki kereszteltesse meg vagy 8 
nap alatt hagyja el a várost. Egy év múlva pedig a tanács 
határozata így szól: ^kihallgatás, felelősségrevonás és ítélet 
nélkül vízbe kell őket fullasztani*.^ 

Ez időtől fogva a tanácscsal szinte egygyé forrva mű- 
ködik Zwingli. Rákeríti a sort a gyónásra, házasságra, ur- 
vacsorára és az ünnepekre, mindegyiknél diadalra juttatva 
az evangéliumból merített felfogását. 

És amikor Zürich népének lelkivilágát ez eredményes 
küzdelem után a biblia puritán tanaitól áthatva látta: az 
élő hit biztos talaján merészebb lépésekkel haladt előre. 
Megkezdte az evangéliumból ki nem mutatható egyházi in- 
tézmények eltávolítását. És ez igen nagy változtatásokkal, 
mondhatnók, felforgatással járt, mert Zwingli nemcsak azokat 
a szertartásokat küszöbölte ki, a mit a biblia tilt, de egyedül 
azt tartotta meg, amit parancsol. ^Minden növény, melyet 
nem a mennyei alya plántált, ki fog irtatni*. (Máté 15. 13.) 
— írja egyik prédikációjában. Mindenek előtt (1523. szept.- 
ében) a káptalan 60 papját csak a lelkek gondozására szük- 
séges létszámra szállította le. Azután eltörölték a nőzárdákat 
és egy szép napon (1524. dec. 7-én) »minden előzetes érte- 
sítés nélkül a barátokat céhmesterekből, tanácsosokból, pol- 
gárokból és városi szolgákból álló nagy sokaság lepte meg, 
hogy a határozatot (t. i. hogy a rend ruháját mindenkinek 
le kell vetnie) azonnal foganatosítsák*.-) Vagyonukat pedig 
lefoglalták. 

A reformációban rejlő humanismus szelleme azután a 
clérustól elvett vagyonból iskolákat, szegény és beteghá- 
zakat s más, a közre nagyon hasznos intézményeket állított 



*) A rendelet közli: C. J. Füsslin, Beytráge zur Elrauterung der 
Kirchenreformations-Geschichten des Schweitzerlandes. I.-II. köt. — 
Zürich, 1741. 189—201. 11. 

*) Benke: Zwingli élete 179. 1, 

fel.*) így lett az augustinusok kolostora szegények konyhá- 
jává, a ferencieké kórházzá, a nőzárda épülete pedig ide- 
genek és utazó koldusok szállójává.^) 

Azonban az ^evangélium szerinti radikalizmus*^) pa- 
rancsoló szava az egyháznak minden izében gyökeres re- 
formálását követelte. Ezért a tanács a régi egyházzal valp 
teljes szakítás jeléül a templomokban minden oltárt »simáh 
és takarosan* szét engedett törni. »Hfába vannak arany és 
ezüst bálványok a templomokban, — monda Zwingli — azok 
igazi iszonyúságok Isten előtt. Istent csak lélekben lehet 
imádni s ezért minden képnek le kell hullania*. Ha a vezér 
és sereg futás után fentartja magát, - fejtegette Zwingli -^ 
akkor könnyű a háborút elkezdeni. Ha tehát hagyjuk, hogy 
a pápa is fentartsa seregét, akkor reménye lehet rá, hogy 
ismét elnyerjen mindent; ha azonban a képeket széttörjük 
és jövedelmét elvesszük, egyetlen egy csatával megsemmisül 
reménye, ereje, vállalkozása. 

És a Zwingli beszédét utolsó szóig befogadott zürichi 
tanács elkezdte a templomi kincseknek és képeknek könyör- 
telen pusztítását. A zürichi dúsgazdag nagy -székesegyház- 
ban*) 1525 október 2-án ment végbe a képrombolás, ahon- 
nan az értékes szobrokból, keresztekből, szentségtartókból, 
aranybafoglalt imakönyvekből, kelyhekből stb. kikerült arany 
műkincs súlya egy mázsát, az ezüsté pedig több mázsát 
tett ki. »Mindent szétvertek és a pénzverdébe küldtek«. A 
bársony és selyem szöveteket a kereskedésekben potom 
áron rpngy embereknek adták el, úgyhogy bosszankodott 
az ember, — írja janssen -- hogy milyen hitvány szemé- 
lyek ékeskedtek a papi méltóság díszével bujaság és nagyzás 

>Das ungerechte Gut soll nicht den Kirchen, Klösstern, Mön- 
chen, Pfaffen, Nonnen, sondern den Dürftigen gégében werden, wenn 
es nicht mehr dem rechtmássigen Besitzer erstattet werden kann«, - 
írja Zwingli már 1522-ban. R. Christoffel : Zwingli's Schlussreden. Zürich, 
1844. XXXIII. Artikel 426-433. 11. 

^ Bővebben: Mörikofer i. m. 225—260. 1. 

így nevezte Karlstad az általa hirdetett hitrendszert, a mely 
nem egyéb, mint Luther tanainak legvégső consequentiája. Sarktétele a 
képrombolás volt, melyben — úgy látszik - Zwingli osztotta felfogását. 

*) Leírását lásd Wilhelm Füssli : Zürich und die wichtigsten Stádte 
am Rein. Zürich, 1842. l 22—29. 11. 

cellából. A pergáménés, gazdagon díszített, irott énekes 
könyveket a tanács parancsára nagyobbrészt szétszaggatták, 
a könyvtárt pedig könyvkötőknek, szatócsoknak és patiku- 
soknak vesztegették el.^) 

így járt Zürich mindegyik temploma. 

S hogy a régi hit minden emlékét kiirtsák: legkomo- 
lyabb büntetés terhe alatt megtiltották, hogy képeket, fest- 
ményeket még magán lakásokban is tartsanak. Mindenki 
azzal tartozott élni, amit a zürichi tanács » Istenért és Krisz- 
tusért« elfogadott. És megtörtént egyszer, hogy mivel a 
tanács egyik tagja pénteken hús helyett halat merészkedett 
enni: »e veszedelmes különlegesség* miatt a tanácsból 
kirekesztették. 

Az államnak az egyház iránt tanúsított eme rendelke- 
zési joga azt eredményezte, hogy az államhatalom lassan- 
ként absorbeálta az egyháznak minden hatalmát. Lépésről- 
lépésre haladva tulajdonképen az állam határozta meg az 
isteni tisztelet rendjét, a papok jogait és kötelességeit stb. 
így haladt a zürichi tanács az államegyház megalakítása 
felé, amelynek Zwingli már articulusaiban hívéül szegődik, 
Commentariusában pedig A hatóságolcról szólva egyenesen 
felveti a kérdést: »Miben különbözik a keresztyén egyház 
élete az állam életétől? Semmiben — feleli. Mert az állam 
azt követeli a polgártól, amit az egyház tanít.^) 

Zwinglinek ez a sajátságos felfogása az egyház alkot- 
mányáról'^) az 1528-iki alkotmányozó zsinaton, — ahol a 



A zürichi első képrombolásnak e leirását Jans^en után adtam. 
Bár erőteljes és e rombolást megítélni célzó kifejezései kath. felfogást 
tükröztetnek : azt hiszem, hogy ő nyújt legmegkapóbb képet a feltámadt 
eszme erejének hatásáról. L. Janssen : i. m. 83—84. 11. 

^ Zwingli: Commentarius 230. 1. Ugyanezt fejezi ki a 28-ik arti- 
culusban : »Die weltliche Obrigkeit Nichts gebietet, was wider Gott ist<. 
R, Christoffel: Zwingli's Schlussreden 463—467. 11. 

") Zwingli ezen felfogásának gyors kialakulására bizonyára az 
anabaptista támadások voltak legnagyobb hatással. Ő az egyház és állam 
különválasztásának tanával szemben annak teljes ellentétét hirdette, mert 
mihamar átlátta, hogy ez nemcsak az ujkeresztyének, de a pápaság tá- 
míidásával szemben is legerősebb védelme lesz. Szerinte a keresztelés 
által nemcsak a ker. közösségbe, hanem az állam kötelékébe is felvé- 
tetik a gyermek; tehát a keresztelés államérdek, mert az mintegy az 

lelkipásztorokon kivül minden gyülekezetből még 2-2 világi 
küldött vett részt, — nyert határozott alakot; törvényerőre 
azonban csak 1532-ben BuUinger Henrik előterjesztésére 
emelkedett. Ezen zürichi zsinat az egyházi hatalmat teljesen 
a keresztyén magistratus kezébe teszi le s vele szemben a 
hívek gyülekezetének az egyház kormányzására mondhatni 
semmiféle befolyása nincs. 

A zsinat tagja minden lelkipásztor s a magisztrátusnak 
még öt képviselője. Elnöke kettő van ; egyiket a kis és nagy 
tanács választja a lelkészek közül, a másik pedig mindig a 
kistanács valamelyik tagja, tehát világi ember. A jegyző- 
könyvet az állam jegyzői hivatala vezeti. A zsinat végzéseit 
a Uovmány erősíti meg és lépteti életbe. 

Zwingli szelleme talán itt, az egyház hatalmának az 
államhatalomba való beolvasztásánál nyilvánul meg legere- 
detibb módon. Olyan korban ugyanis, amikor a vallásos 
eszmék hatalmas és elevenen működő erőt hordtak maguk- 
ban, nagyot jelentett még a kis svájci kantonra nézve is az 
egyház legértékesebb tulajdonának a politikai hatalom nö- 
velésére való felhasználása. Mert ha a zürichi tanácsot, 
mely úgy az államnak, mint az egyháznak legfőbb fórumává 
lett, vallásos felfogása, vagy újításai miatt támadás éri : akkor 
bizonyára nemcsak egyházi rendelkezései tekintetében leszen 
fenyegetve, hanem nyilvánvalóan világi hatalma is kockán 
forog. És kétségtelenül megfordítva is áll a dolog. 

Tehát amikor a zürichi tanács meghódolt Zwingli azon 
elvének, hogy »non sacerdotalem et laicalem esse Magist- 
ratum, sed unum tantum<^, (t. i. világi hatóság)*) akkor egy- 
szersmind egygyé olvasztotta az egyház és állam,^) sok 
tekintetben pedig a vallás és haza fogalmát is. Ezáltal az 

állam törvényeinek megtartására, az iránta szükséges engedelmességre 
vaíó előzetes elkötelezés, az alattvalóság szimbóluma. Azt gondolom te- 
hát, hogy az államegyház tanának eme kifejtésénél fontos tényező volt 
a politikai szükség. 

^) Zwingli: Commentarius Op. m. fi. 232. 1. 

') »Die sogenannte geistliche Qewalt findet in der Lehre Christi 
keinen Grund für ihre Pracht; aber die weltliche Obrigkeit hat ihre 
Kraft und Begründung in der Lehre und im Beispieí Christi*. írja Zwingli 
1523-ban, 34. és 35. articulusában. ~ I. /?. C/ir/5^o/fe/ : Zwingli's Schluss- 
reden. Zürich, 1844. 434—444. 11, 



2Í 

egész középkoron át egvmássaí annyit küzdő két domináló 
hatalom Zürichben szükségszerű és természetes véd- és 
dacszövetségre lépett, vagyis a zürichi kantonnak függet- 
lensége és a zwinglianismus létezése — legalább is Zwingli 
vezetése idején ■— elválhatatlanná lett és kifelé egyként 
kellett nyilvánulniok. 

Azt látjuk tehát, hogy a svájci vallásos és társadalmi 
életben érvényesülő alapfelfogás, egy uralkodó thesissel 
szemben megjelenik s a fejlődés természetes útjára lép a 
Zwingli által képviselt antithesis, vagyis a decadentia leg- 
mélyebb fokára sűlyedt hit- és erkölcséletnek ellénképe, 
tagadása. £z által viszont a közszellemben egy uj • thesis 
fejlődése, egy csakhamar uralomra jutó eszme evolutiója 
indul meg. És Zwingli nagysága épen abban rejlik, hogy a 
decadentiában levő közállapotok javításának követelésénél — 
bár a reactio képviselője volt, - eltalálta mintegy a pontos 
tükörképet, nem lett tulzóradicalis és nem kivánt javítást 
ott, ahol arra komoly szükség nem volt. Elméleti következ- 
tetéseit is, amennyiben azok politikai vonatkozásúak voltak^ 
csak addig fűzte, ameddig azok gyakorlati szempontból is 
megfelelők, kivihetők s hazája társadalmára hasznosak vol- 
tak. Öntudatosan tartózkodott tanainak olyan végcoíisequen- 
tiájától, amely a képtelenség, a társadalmi bomlás, vagy a 
fennálló törvények el nem ismerésének mezejére vezette 
volna. Czért szakított oly hamar a zürichi anabaptista tár- 
sasággal s ezért fogadja el előbbi nyilatkozata dacára a 
gyermekkeresztelést,*) mihelyt az államra nézve a »spiritu- 
ales«-ek tanait veszélyesnek találja. 

1525-ben tehát Zürichben nemcsak a hitújítás, de 
Zwingli is diadalához ért. Zürich, a frigytársaság emez egyik 
leghatalmasabb kantona, az evangélium és a demokrácia 
szellemétől megerősített várrá alakult át, melynek tanácsában 
Zwinglinek nemcsak befolyása, de szándéka, terve és aka- 
rata is mindenben érvényesült. 

€rröl egy alkalommal így nyilatkozik: >Damit ich die Wahrheit 
frey bekenne : ich bin vor einigen ]ahren durch diesen Irrthum dahin 
verleitet worden, dass ich glaube, es wáre viel besser, man tauffe die 
Kinder erst, wenn sie zu gutem Altér kommen wáren*. Von dem Touff. 
Vom widertouff. Zürich, 1525. Közli Janssen : id. m. III. 114. 1, 



A reform terjedése. 

Hz újítások iránt annyira fogékony kor levegőjében a 
zürichi reformáció szelleme nagyon gyorsan terjedt. 
A vitatkozásokon jelenlévők a zürichi tó lapályos partjairól 
Svájc összes kantonaiba, még az Alpok sziklás hegyei közé 
is elvitték a reformáció csiráját. Különösen a frigytársaság 
keleti kantonaiban, ahol Zürich befolyása már régóta nagy 
volt, talált gyors befogadásra a zwingliánismus. Mintegy az 
uj szellem diadalát megérezve egymásután gyúltak ki a re- 
formáció uj fáklyái Glarusban, a toggenburgi grófságban, 
Appenzellben, St-Gallenben, Graubündenben, Schaffhausen- 
ben, Bielben, MühlhausenbenO stb. S mindezen helyeken leg- 
inkább Zwingli személyes barátai hirdették lelkes hangon 
*Isten tiszta evangéliumát^. 

Nem ment azonban könnyen a reform terjedése a 
nyugoti és déli kantonokban. Cz természetes is. Mert jóllehet 
Zürichben meg lehetett akadályozni egy conervativ katho- 
likus párt erőre kapását: az érdekeiket féltő többi kanto- 
nokban ezt tenni nem lehetett. Mihelyt ugyanis a zürichi 
újításnak a katholikus egyházra háramló nagy veszedelmét 
a vitaülésekből és tanácshatározatokból a clérus kétségte- 
lenül megállapította: ahol csak tudott szervezkedett az ősi 
hit és állapot fentartása, illetőleg megvédelmezése érdekében. 
Kezet fogott tehát a demokratikus áramlat által erősen fe- 
nyegetett s hatalmát féltő nemesi párttal, amely a maradi 
hegyi kantonokban, sőt még a nagyobb városokban is, 



M Tisztán láthatni már itt is, mint válik a reformmozgalom a >zu- 
^ewandten Orte<-k politikai eszközévé. 

mint Bern, Basel, a tanácsban ülve a hatalom gyeplőjét 
kezében tartotta. 

Ez oligarcha, zsoldpénzből élő pártnak egy ideig sike- 
rült is úgy Bernben, mint Baselben féken tartani az evan- 
géliumi párt támadásait. Különösen Faber érvényesítette 
rájuk befolyását, aki azzal érvelt, hogy most a püspökök, 
papok és szerzetesek ellen támad a nép, azután a nemesi 
osztályra, a tanács urakra kerül a sor. Ezért Bern jó ideig 
ingadozott, de ezen ingadozása épen a Faber szorgalmazá- 
sára megtartott badeni értekezlet (1526. márc.) után, ahol 
Okolampadius, a zürichi tanács képviselője, meggyőző ér- 
veivel a bernieket megnyerte a reformáció ügyének, meg- 
szűnt, ennek bizonysága, hogy a következő évben megejtett 
tisztújítás alkalmával a nagytanácsban a reformáció hívei 
jutottak többségre, akik azután a politikai hatalom birtoká- 
ban egyházi téren is hozzáláttak az újításokhoz. Mindenek- 
előtt azon rendeleteket, amelyek a régi hit fentartására ho- 
zattak, visszavonták. A mikor pedig 1523-ban egy vitaülés 
tartását kivitték, a radikálisok győzelme teljes lett. A »bál- 
ványimádást* azonnal elhagyták, a püspöki tizedeket tüstént 
eltörölték s a jelenlevő Zwinglinek kívánsága szerint Zü- 
richnek minden újítását elfogadták. Bern példájára azután 
kaput nyitottak a reformátiónak Neuenburg, Waadt és Genf 
városok is. Baselben is alig egy év múlva a reactio kitörő 
szelleme a templomi képeket és szobrokat szétrombolta, a 
pápista polgármestert a városból távozásra kényszerítette 
s az isteni tiszteletet 1529 április 1-én zürichi mintára 
rendezték be. 

, Zwingli tanainak legrohamosabb terjedése azonban 
csak az első kapelli béke után következett be, mert csak 
az oskantonok tekintélyének teljes aláhanyatlásával csatla- 
kozhattak bátran, véres megtorlás félelme nélkül közös te- 
rületek lakói. 

Bernek megnyerése különösen fontos volt a zwingli- 
anismusra nézve, mert egyrészt a nyugoti kantonok felé 
hatalmas terjesztője lett a reformáció ügyének, másrészt 
pedig e Zürichchel vetekedő és nem egyszer vetélkedő né- 
pes város csatlakozása nélkül Zürich sem léphetett volna 
fel oly bizakodó erővel a katholikus kantonok ellen. Bern 



csatlakozása folytán az evangéliumi kissebbsegnek, ka néni 
is a szövetséggyűléseken, de a politikai hatalmat illetőleg 
tényleges túlsúlya lett. 

Kétségtelenül Zwingli szellemében ment végbe a dél- 
német városok : Strassburg, Memmingen, Lindau, Kempten, 
Reutlingen, Ulm, Biberach stb. reformálása is/) amit 1530. 
és 1531-iki magatartásuk világosan tanúsít. 



6 két utóbbi város pl. Okoíampadiust Bucerrel együtt meghívta, 
hogy tanúi legyenek az >antikrisztus elpusztításának <. 



Az őskantonok ellenállása. 

Zwingli bár újításait nagyon megfontolva végezte s a köz- 
szellemet tanaival teljesen áthatva erőszakosság helyett 
természetes átmenettel akarta uj mederbe terelni: e szán- 
déka korán kivihetetlennek bizonyult. Rövid idő alatt ugyanis 
nagycsomó gyúlékony anyag halmozódott fel nemcsak 
Zürichben, hanem egész Svájcban. És jóllehet az első dia- 
dalok idején zavartalanul éghetlek a kis kantonok demok- 
ratikus helységeiben a reformáció örömtüzei : az evangéliumi 
világosság körül állók iránt a legsötétebb szándékkal visel- 
tettek a régi hit hívei. A mily mértékben terjedt Zwingli 
szelleme és nőtt a » tiszta evangéliumot* követők ereje: 
olyan mértékben tömörültek közös táborba a katholikus 
kantonok is. 

Zwingli és követői ugyanis nemcsak egy vallási refor- 
máció időszerűségét hangoztatták, hanem az Cidgenossen- 
schaft erkölcsi romlását okozó bajok gyökerére is fejszét 
kívántak veíni.O Vagyis azt akarták, hogy Svájc összes kan- 
tona mondjon le a zsoldos szolgálatról s ezzel együtt az 
évpénzről és a pensiokról is. Az idegen szolgálatról való 
lemondás azonban különösen a terméketlen, sziklás őskan- 
tonok anyagi érdekeit sértette mélyen. Épen ezért erről 
bármi áron is lemondani vonakodtak. A katholikus valláshoz 
és egyházhoz való ragaszkodása pedig az őskantonoknak 
hasonlóképen természetes volt. Mert egyfelől a magában 
ezer meg ezer romantikát rejtő hegyvidéken fejlődött lelki 
világuk talán több vigasztalást talált a katholikus vallás 
misztikus tanaiban, másfelől pedig épen vallásuk világi fe- 

^) Zwingli egy izben egyenesen azt állította, hogy a nép a tiszta 
evangélium befogadásától is azért tartózkodik, mert >donis pessime 
corruptus<. Bullinger I. 48. 1. 



2é 



jétől: a római pápától húztak nagy időn át, küíonosen á 
Milano birtokáért folyt háborúk idején legtöbb anyagi hasz- 
not is. És épen hű szolgálatuk jutalma volt az is, hogy az 
őskantonokban pápai tizedet alig szedtek. A virágzó városok 
azonban, mint Basel, Zürich, Bern annál többet panasz- 
kodtak a ^telhetetlen papzsák* miatt. 

Mindezek világosan bizonyítják, hogy a hegyi kanto- 
nokra nézve egyedül csak a régi állapotok fenmaradása 
volt kívánatos. Ezért szegődik Schwyz, Uri, Unterwalden, 
Luzern és ZugO mindjárt a mozgalom elején a régi hitnek, 
szokásoknak és a szövetséglevelekben biztosított jogoknak 
túlbuzgó őrévé. S ezért sikerült Fabernek az 1523-iki berni 
szövetséggyűlésen (Tagsatzung)^) kivinni Zwingli elfogatását 
azon esetben, ha Zürichből eltávozik. Luzern pedig kapva 
e határozaton Zwinglit in effigie megégeti. 

A szövetséggyűlések különben, mint ahol a katholikus 
kantonok szavazattöbbséggel bírtak, nem szűntek meg ha- 
tározatokat hozni az uj hit és követői ellen. így az 1524-ben 
Zugban tartott szövetséggyűlés a pápa lelkes hangú breve- 
jének hatása alatt kijelenti, hogy »ha Zürich velünk nem 
tart, a szövetségből kizáratik«. Ugyanez évben Luzernben 
megtartott szövetséggyűlés eltiltja Zwingli műveinek olva- 
sását, az egyházi szokások elleni izgatást és a képromboló 
Hottingert megégeti. 1526 május 21-én pedig Badenben — 
Zürich kizárásával — a 12 kanton vitaülést rendezett, amely- 
nek előkészítője a hires, mindenre kész Eck János ingol- 
stadti tanár volt. E gyűlés célja a régi hit legnagyobb el- 
lenségének, Zwinglinek, minden úton-módon való elhallgat- 
tatása volt. Épen ezért a zürichi tanács nem eresztette el 
mesterét, mert jól tudta, hogy életére törnek.^) 



M Ezekhez részben Freiburg és Solothurn is csatlakozott. 

^ Tagsatzungok a 13 valódi kantonnak olyan gyűlései vottak, 
amelyeken a szövetségesek a külpolitika fontosabb kérdéseiben együt- 
tesen jártak el. 6z kötötte idegen hatalmakkal a szerződéseket, izent 
háborút, vezette a békealkudozásokat, tárgyalt idegen követekkel stb. 
De minthogy ez valósággal souverain államok kongresszusa volt, egy 
mindenkire kötelező szövetségalkotmány hiányában határozatait az egyes 
kanionok tetszésük szerint vetették el vagy hajtották végre. 

') L. Zwingli: Opora II. 570. és köv. 11. 

A vallási kérdések kapcsán előtérbe nyomuló szélső- 
séges állapotok talán még se kerültek volna oly korán nyilt 
összeütközésre, hogyha az egyes kantonoknak nem lettek 
volna összetűzésre alkalmas érintkezési pontjaik. Az ellen- 
tétek legalkalmasabb találkozási pontjaiul azonban ott voltak 
a közös uradalmak (gemeine Herrschaft) és helytartóságok 
(Vogtei).O Ezen közös uradalmak és helytartóságok a szö- 
vetséges kantonok közös hódítmányai voltak, amelyeken 
szövetséglevelük értelmében osztozkodtak. Tulajdonképen 
épen ezen közös céllal és vérrel szerzett területeknek kellett 
volna az összetartozás érzését és a szövetkezés szükségét 
ébren tartani ; e helyett azonban épen ezek lettek az össze- 
ütközés fészkei. 

Az öt őskanton ugyanis egyáltalában nem tűrte, hogy 
az ő alattvalói az ilyen közös uradalmakban kaput nyissa- 
nak az előttük megvetett és gyűlölt ujtannak s ezért köve- 
tőit a legszigorúbban bűntette: megbírságolta, száműzte, 

*) A reformáció idején a svájci Eidgenossenschaft a következő, 
egymástól jogilag lényegesen különböző tagokból állott. Clső helyen állt 
a 13 valódi kanton: a 4 U/aldstátte, u. m. Uri, Schwyz, Unterwalden, 
Luzern, továbbá : Zürich, Glarus, Zug, Bern, Freiburg, Solothurn, Basel, 
Schaffhausen és Appenzell. Czek egymással teljesen egyenrangú és egyen- 
ként önálló szövetségesek voltak. Csak ezeknek volt a Bundestag ülé- 
sein helyük és szavazatuk. Ők osztották szét az idegen szolgálatokért 
kapott zsoldot és osztozkodtak az elfoglalt területeken. 

E 13 kantonon kívül voltak még u. n. „zugewandten Orte^'-k, 
csatlakozott tagok. Ezek az Eidgenossenschaft védelme alatt állottak s 
projektoraikat hadban segíteni tartoztak, anélkül azonban, hogy ezért 
pl. egy szerencsés háború békekötése alkalmával területet vagy harcost 
kaptak volna. Belső ügyeiket ánállóan vezethették köztársasági, vagy 
monarchikus kormányforma szerint. Ilyenek voltak : Wallis, Graübünden 
foederativ jellegűek; négy város; Biel, Szt. Gallen,, Rotu;eil és Mühl- 
hausen; továbbá a szt. galleni és engelbergi apátság, a neuenburgi és 
toggenburgi grófság és az Austriától elszakadt Rappenswill, amely há- 
rom U/aldstátte és Glarus védnöksége alá adta magát. Czen kapcsolt 
helyek jogviszonya az Eidgenossenschafthoz kevéssé volt szabályozva, 
mintegy féljogú tagok voltak ezek és legfőbb vágyuk az volt, hogy a 
szövetségnek teljes jogú tagjai, önálló kantonai lehessenek, amint ez 
Appenzellnek 1513-ban sikerült. 

Végül forma szerinti alattualók voltak a közös uradalmak, (ge- 
meine Herrschaft) a helytartóságok (Vogtei) és a szabad uradalmak, 
(freie Aemter) lakosai. Ezek meghódított területek voltak két, három^ 
sőt nem egyszer hét, nyolc kanion kormányzása alatt. 

toronyba vettette • vagy megvesszőztette. Az evangélium kö- 
vetőit felhasított nyelvvel elűzték, vagy kivégezték. Az ujtan 
minden könyvét, az ó- és újtestamentumot elszedték.') 

A katholikus kantonok e türelmetlen eljárásával szem- 
ben Zürich és Bern a közös uradalmakra nézve méltányos 
szerződést kötöttek. Ennek értelmében a közös uradalmakban 
és helytartóságokban, amelyek részben őket is megilletik, 
I azon egyházközségeket, amelyek szavazattöbbséggel az evan- 
gélium követését határozzák el, ezen elhatározásukban sem- 
miféle ürügy alatt megakadályozni nem szabad. 

Az uralmat gyakorló kantonoknak e végletet feltüntető 
pártállása természetesen az uradalmaknak szabad csatlako- 
zásra adott jogot. És csakugyan a zürich-berni határozat 
hatása alatt Reinthalban és Thurgauban-) mozgolódni kezdtek 
az elnyomott evangélikusok, amely mozgolódásnak vallásos 
szinezete mellett az a politikai tendenciája is volt, hogy 
szerettek volna legalább is az u. n. csatlakozott helyek 
(Zugewandten Orte) közé lépni. Az öt kanton érezte, hogy 
ily általános és sokfelől támogatott mozgalom erőszakos 
elnyomására gyenge; azért 1528 november 30-án a fenha- 
tóságuk alá tartozó helytartóságok községeinek bíráit és 
követeit egybehívták és figyelmeztették őket az eretnekség 
káros hatására s arra, hogy azoktól, akiknek engedelmes- 
kedni tartoznak, ne különítsék el magukat hit dolgában. 
Ezen & gyűlésen azonban Zürich és Bern követei is - bár 
hívatlanul — megjelentek s az ő buzdító beszédeiknek ha- 
tása alatt döntés nélkül oszlott szét a gyűlés. Nem sokára 
azonban Reinthalban egy evangéliumi többség alakult ki, 
amely Zürich és Bern erejében bízva elhatározta, hogy az 
evangélium mellett minden körülmények között kitart. 

Még egy másik eset történt, amely nemcsak az őskan- 
tonok tekintélyét ásta alá, de pártszenvedélyük nagyságára is 
világot vet. Mikor ugyanis Bern a zürichi irány elfogadása 
után a maga területén a reformáció szellemében rendsza- 
bályokat hozott : különösen az interlachani kolostor eltörlése 
által nagy háborgást idézett fel. Katholikus alattvalói fellá- 



Ranke: Deutsche Geschichte im Zeitalter der Reform. 323. 1. 
^) E két gemeine Herschaft-on 7 kanton osztozkodott. 

zadtak és segítséget is kértek Unterwaldentől. Az unterwal- 
deniek ezen meghívást elfogadva kibontott zászlókkal szö- 
vetségesük területére törtek. Bern azonban a támadást visz- 
szaverte és alattvalóit a rendszabályok elfogadására és 
engedelmességre szorította. 

Unterwaldennek eme szövetséges társa ellen való se- 
gélynyújtása a régi szövetségjog nyilt megsértése volt. Min- 
den polgárváros és az uj hitet követő kantonok e sérelmet 
a legnagyobb szigorúsággal ítélték el és Unterwalden meg- 
büntetését követelték. A vele egy követ fújó 4 katholikus 
kanton azonban ez egyszer hajlandó volt még neki meg- 
bocsátani. Ámde Zürich és Bern semmi áron sem állottak 
el a sérelem megbüntetésétől. 

így a legellentétesebb érdekek összeütközése által 
szitott pártszenvedély, egy hazafias reform mozgalom és a 
kor méhében rejlő vallási ellentét miatt Svájc testvérháború 
küszöbén állott. 

Hogy a zwinglianus kantonok, különösen Zürich, bátran 
néztek elébe az őskantonokkal vívandó há):)orúnak, annak 
oka nemcsak az volt, mert érezték, hogy a korszellem egyre 
jobban buzogó ereje az ő táborukban sátorozik, hanem 
bíztak annak a szövetségnek az erejében is, amely a »tiszta 
evangélium* védelmére a reformációt befogadott városok 
egyesüléséből, az öt őskanton egygyé lett erejével szemben 
alakult. Zürich ugyanis, mivel »közösen könnyebbén emel- 
kedhetnek a Krisztus ellenségei felé«, mindjárt Zwingli ta- 
nainak első elterjedése idején gondoskodott arról, hogy a 
politikailag is súlylyal biró városok az uj hit védelmére 
tömörüljenek. így jött létre az u. n. *christliche Burgrecht*, 
vagyis a Zwingli tanait befogadott városoknak közös vallá- 
suk védelmére kötött szövetsége. Ilyen szövetséget először 
Zürich Constanzcal létesített, amelybe reformálásuk idején 
beléptek: Bern, Basel, St. Gallen, Biel, Mühlhausen stb. 

Az öt őskanton az evangélikusok egyre növekvő tábo- 
rával szemben gyöngének érezte magát s ezért 1529 januárjá- 
ban a Luzernben tartott gyűlésen kimondotta, hogy »mivel 
Zürich és Bern a frigytársaságon belől és kívül segítség után 
jár, amely Thurgaut és Reinthalt fenyegeti és a katholikus 
kantonokat körülzárja*, Ferdinánd királylyal, annak ismételt 

felszólítására, hitük épségben tartása miatt minden politikai 
cél nélkül szövetséget köt. 

E szövetkezésekkel a régi szövetségjognak legnagyobb 
tiszteletet igénylő passzusa került a kantonok sarka alá. S 
bár az ősi jogon elkövetett sérelem mindkét részről kétség- 
telen megállapítható: e szövetkezéseknek a frigytársaság 
függetlenségére való hatása mégis nagyon elütő természetű 
volt. Mig ugyanis a reformált városok szövetkezése a köz- 
társaságra nézve a délnémet városok gravitálása folytán 
nem hogy veszedelmes, de egyenesen előnyös volt, addig 
a katholikus kantonoknak Ferdinánddal alkotott ligája nem- 
csak a szövetségjoggal, de a traditioval, az Eidgenossen- 
schaft eszméjével is ellenkezett. A frigytársaságra nézve t. 
i. megalakulásától kezdve életkérdés volt, hogy a Habs- 
burgok politikáját magától minél távolabb tartsa. 

A katholikus kantonokat azonban a fékevesztett val- 
lási düh és a létkérdésükkel magyarázott conservativ fel- 
fogás nem tartotta vissza a Habsburg-szövetségtől. 1529 
februárjában kötötték azt meg Feldkirchben, amelynek ér- 
telmében Ferdinánd király 6000 gyalog és 4000 lovas kiál- 
lítására és lőszerekkel való ellátására kötelezte magát. S 
bár Ferdinánd úgy értesítette a reformált kantonokat, hogy 
közte és az őskantonok közt létrejött egyezségnek csak 
békés és defensiv jellege van, mindamellett köztudomású 
volt, hogy mindaz, amit az Eidgenossenschaft területén belől 
hódítanak az öt kantoné marad, a külső hódítások pedig 
Ferdinánd birtokába mennek. 

Figyelemre méltó, hogy ez a speieri birodalmi gyűlés 
napjaiban történt, ahol a katholikus többség által a püspöki 
hatóság helyreállítása határoztatott, amely határozatra azután 
a nevezetes protestáció lett a válasz. Minthogy pedig ezt a 
protestációt 1 választó: a szász, 5 fejedelem és 14 város 
aláirta: a német birodalomban is egy fenyegető protestáns 
kissebbség támadt; úgy, hogy e tiltakozás után Ferdinánd 
nemcsak az őskantonokkal kötött szövetséget igyekezett 
megerősíteni, hanem arra törekedett, hogy a délnémet tar- 
tományok is belépjenek a ligába. Ez a törekvés pedig az 
egységében már is megbomlott svájci szövetséget épen nagy 
veszedelemmel fenyegette. 

Láthatjuk tehát, hogy a kis hegyi kantonok egy nagy 
érdekek által vezetett uralkodónak könnyen lehettek esz- 
közei arra, hogy a frigytársaság ügyeibe beavafkozzék s 
hogy a régi fenhatóság visszaszerzését a Habsburgokban 
felébressze. A reformált városok szövetsége (Burgrecht) 
pedig nemcsak a lelkiismereti szabadság zászlóvivője, de a 
nemzeti szabadságnak, a frigytársaság érdekeinek és a tör- 
ténelmi múlt hagyományain alapuló osztrákellenes érzelem- 
nek is képviselője. 

E szövetségek és a mindennapos súlyos összeütkö- 
zések gyorsan szították az ellenállás tüzét. És ami a fő, 
nem maradtak csupán a kölcsönös szidalmazásoknál, gúny- 
iratoknál és gúnyneveknél, sőt a kisebbszerű verekedéseknél 
sem, hanem a türelmüket teljesen elvesztett, fanatikus hegyi 
kantonok a reformált kantonokkal való paritást teljesen fe- 
ledve: azoknak ujhitű polgárait minden tiltakozás dacára 
keményen megbüntették, sőt nem egyszer ki is végeztették, 
így járt a barátok és apácák ellen prédikáló Mesberg Hen- 
rik, akit'vizbe fojtottak; így Nagel Hans, akit Zwingli ta- 
nainak terjesztése miatt megégettek. 

És mindezekre ráadásul megtörtént, hogy mikor a pol- 
gárvárosok követei még egyszer megkísértették szövetséges 
társaikat a Ferdinánddal való szövetségtől eltéríteni: ott 
békés fogadtatás helyett a legvadabb gyűlöletben részesül- 
tek, címereiket akasztófára függesztve találták s tiszteséges 
fogadtatás helyett az eretnekek minden csúfsággal illetett 
sorsára jutottak. 

Czzel betelt a pohár. A szövetségjog megsértésének 
kölcsönös vádja, türelmetlenség egyfelől, az uj hit terjedési 
szabadságának követelése másfelől, az anyagi és vallási 
érdekek szoros társulása a hegyek közt és mindenek felett 
a kölcsönös bizalomnak, sőt a személybiztonságnak is egyre 
fokozódó hiánya arra a pontra juttatták a svájci szövetség 
békéjét, amelyet már csak egy hajszál választ el a háborútól. 

A béke e gyönge korlátjának leomlására pedig nem 
kellett soká várni. Elvégezte azt a szerencsétlen Kaiser Ja- 
kab esete. Az uj hit e vándor prédikátora ugyanis időnként 
Oberkirchbe (Gasterland), ahova lelkésznek választották, el- 
járt, hogy az evangéliumi istentiszteletet ellássa. Egy ilyen 

Útja közben Uznachnál hirtelen elfogták, Schwyzbe vitték s 
Zürich és Glarus minden tiltakozása ellenére is jogtalanul 
biróság elé állították, halálra Ítélték és minden tétovázás 
nélkül magján égették el. 

Mivel Zürich már előbb tudtára adta Schwyznek, hogy 
bosszút fog állani, ha papjukat és az uj hit követőit külö- 
nösen a közös területeken bántódás éri: Kaiser kivégezte- 
tése jel volt a harc kitörésére, annál is inkább, mert hire 
járt, hogy az osztrákok már buzgón toborozzák embereiket 
a reformált kantonok elnyomására. 

Erre a zürichi tanács az élelmiszerek szállítását a he- 
gyi kantonokba megszüntette, minden érintkezést velük meg- 
szakított és Zwingli haditerve szerint haladéktalanul ki- 
mondta a háborút előbb Schwyz, majd a többi városok 
hozzájárulásával az összes katholikus kantonok ellen. 

1529 június 5-én vonult ki az első zürichi zászlóalj, 
hogy a közös uradalmakat a régi hit véres visszaállításától 
megőrizze; nem sokára egy másik követte Thurgauba és 
Reinthalba; egy harmadik pedig Gasterlandban a schwyzi 
részt szállotta meg, hogy Kaiser jogtalan és igazságtalan 
kivégeztetését megtorolja. Bernt az unterwaldeniek meg- 
bosszúlása 5000 ember kiállítására késztette; hasonlóképen 
elküldték segélycsapataikat a Burgrecht tagjai: Basel, St. 
Gallen, Mühlhausen stb. is. 

E hírre az őskantonok is gyülekeztek a bodeni Baar- 
nál, úgyhogy június 9-én már egymással szemben állott a 
szövetségesek hada. Békéről úgy látszott szó sem lehetett. 
»Annyira gyűlölik egymást, — monda már jó előre Ferdinánd 
király — hogy mást, mint tettlegességet, nem lehet tőlük 
várni*. 

Az evangélisták a harctéren határozottan túlsúlyban 
voltak s még ezen felül »a zürichi sereg nem találta párját*. 
Csupa derék emberekből állott, kik a reformációt azon er- 
kölcsi komolysággal fogták fel, melyet Zwingli hirdetett. 
Örömlányokat nem tűrtek, a kockajáték száműzve volt; a 
szórakozásuk testgyakorlatból, ugrásból és kődobálásból 
állott.^) Zwingli, bár mint prédikátort felmentette a tanács, 

Ranke : i. m. 330. 1. 



maga is a harcosok közé állott: önként lóra ült és vállára 
vette az alabárdot. Ő volt a háború lelke, valamint létre- 
hozója is. 

Zwingli a győzelem biztos reményében élt, látva mind 
jobbnn szaporodó seregét. Békéről hallani sem akart, mert 
szilárd meggyőződése volt, hogy csakis teljes győzelem által 
valósíthatja meg a hazája é^ egyháza érdekében kitűzött 
hatalmas célokat. Le kell mondani a zsoldos szolgálatról, 
az évjáradékokról és meg kell engedni az evangélium sza- 
bad hirdetését mindenütt: ez lehet csak a béke ára, mert 
csak ez biztosíthatja a svájci szövetség függetlenségét, fen- 
maradását, politikai és társadalmi egységes, egészséges fej- 
lődését. »Ne hajtsatok könyörgésükre addig, amig az igaz- 
ság nincs helyreállítva, — biztatta híveit. S ha az igazság 
parancsszava szerint viseljük a háborút, akkor az előnyösebb 
lesz, mint bármikor viselt háború s oly tetteket viszünk 
végbe, melyek Isten és a városok dicsőségét még századok 
multán is hirdetik«. 

Lehetetlen, hogy Zwinglinek eme mindenáron harcot 
kívánó felfogásával szemben fel ne támadjon bennünk az 
a kérdés, hogy csakugyan méltó volt-e a nagy reformátorhoz 
egy testvérháború ily erélyes követelése? Erre Zwingli 
egyéniségében és a harc kitörésének okában találjuk meg 
a választ. És ne feledjük, hogy az igazság megkívánja, mi- 
szerint az embert a maga korából magyarázzuk. Hagenbach 
a többek között így jellemzi Zwinglit: »Az észnek nyugodt 
és mindent megfontoló ereje az, amit Zwinglinél kifejlődve 
találunk. Zwingli világi pap, aki korán tanulta az élet földi 
viszonyait természetes, praktikus oldaláról felfogni. És 
Zwingliben a háború óhajtásánál is inkább az értelmesen 
megfontoló, a rögtöni cselekvésre ösztönző, praktikus erény 
mutatkozik, mely Istenben való bizodalmában elvállalja a 
felelősséget a felett, amire saját ereje által vállalkozott, ha 
az igazság érzésétől és erkölcsi lelkesedéstől indíttatva egy 
látható harcba ragadtatik is«.^) És ha egy ilyen mély meg- 
győződésű, hitéért tanúságot tenni bármikor kész férfi erős 
elhatározását látjuk, lehetetlen nem hinnünk azt, hogy ez 

Hagenbach : i. m. 402. 1. 

összeütközésnek nemcsak kikerülhetetlenségéről, de áldásos 
következményei felől is a leghatározottabban meg ne lett 
volna győződve. Zwingli is habár fájlalta egy háború 
szomorú következményeit: sokkal többet várt egy szeren- 
csés érvágástól, mely a vallásával egyformán szeretett ha- 
zájának életét menti meg, mint a zsold és provisio dicstelen 
bukást hozó következményétől. Sokkal lelketlenebb árulás 
volt a szövetséggel szemben Svájc erejét, becsületét kül- 
földi csatatereken, szolgai fizetésért, önző — leginkább par- 
tiális — érdekekért eljátszani, mint Zwinglinek az a törek- 
vése, hogy egy valláspolitikai reformáció által — ha más- 
képen nem — kényszer alkalmazásával*) biztosítsa Svájc 
belső fejlődését és jólétét. Innen van, hogy Zwingli mindig 
energikus intézkedésekre sarkalta a zürichi kormányt és 
népet, hogy maga rajzolta le a csatatervet és személyesen 
harcolt, amikor az ellenféllel szembe kellett állania. » Életét 
tette kockára, hogy hazáját képtelen állapotából kiragadja 
és egy egészséges, tisztességes politika útját egyengesse*.^) 
Ha csak Zwinglitől és az őt buzgón követő zürichi- 
ektől függött volna minden, akkor a teljes győzelem kivívá- 
sáig nem is lett volna béke. Azonban voltak az evangélisták 
táborában más elemek is, akik nem is tartották Zürich 
módjára olyan elkerülhetetlennek a háborút és még azon- 
kívül más szempontok által is vezéreltettek. Ezek illő felté- 
telek mellett könnyen hajoltak békére. Erre pedig az alkalom 
az utolsó pillanatban megérkezett. A zürichiek felvonulása 
közben ugyanis, amikor az előhad ütközetre készen már át 
akarta lépni a határt: megjelent Aebli, a glarusi főbíró, 
»erősen ősszövetségi érzelmű* ember és könnyezve mondta 
el, hogy azokkal, akikkel most szemközt állanak, mennyi jó 
és balsorsban éltek együtt: hát miért ontanának testvérvért ? 
E köztekintélyben álló, derék ember szavára, »aki alapjában 
véve azokat a nézeteket táplálta, amelyek Zürichben ural- 
kodtak«, általánosan hallgatni kezdtek. Csak Zwinglinek 
nem tetszett a váratlan fordulat s mikor látta, hogy Aebli 
beszédére várakozó álláspontot foglalnak el, így szólt a fő- 
bíróhoz: »Főbíró barátom, te Istennek számolsz be ezen 

*) Joh. Dirauer : i, m. 473. l 



közvetítésed miatt. Á meddig az ellenség tehetetlen és ké- 
születlen, szép szavakkal hiteget. De majd ha ők is harcra 
készen állanak velünk szemben: nem kiméinek minket s 
miértünk nem fog majd senki sem közbenjárni*. A háború- 
nak az utolsó órában való ezen meghiúsulása különösen 
azért esett Zwinglinek rosszul, mert az őskantonok az igért 
segítséget nem kapták meg Ferdinándtól. 

Elvégre is a békepárt győzött annál is inkább, mivel 
Bern — nem tartván méltányosnak Zwingli ajánlatait — 
lemondott a segélynyújtásról, mert szerinte nem szabad 
egyes helyek kormányügyeibe annyira beavatkozni. 

Az aaraui alkudozások eredménye azután az lett, hogy 
az őskantonoknak fel kellett bontani a Ferdinánddal kötött 
szövetséget; bele kellett egyezniök, hogy a közös uradal- 
makban a hívők többsége határozza meg a követendő hitet 
s hogy a zürichiek hadiköltségét megtérítik; megígérték to- 
vábbá az evangélium gyalázóinak megbüntetését. 

Ha pedig ezen békepontokat a hegyi kantonok meg 
nem tartanák, velők a kereskedelmet s az élelmiszerek szál- 
lítását a reformált városok megszüntetik. Ez volt a béke- 
kötésnek az őskantonokra nézve legveszedelmesebb pontja. 

Ezen úgynevezett első kappeli béke (1529. június 25.), 
ha messze állott is Zwinglinek eredeti céljától, tagadhatat- 
lanul előnyös voU az evangélikusokra, mert az uj hit terje- 
désének tágabb kaput nyitott. És mihamar mutatkozott is 
az eredmény. A közös uradalmakban egymásután alakult ki 
Zürich és Bern védelme alatt az evangéliumi többség. 
» Isten igéje szaporodott* — mondja Bullinger. 

Az evangéliumi majoritás került egyed uralomra ettől 
kezdve Thurgauban, Wettingenben, Toggenburgban és teljes 
mértékben csak most darusban, Schaffhausenben stb. 

A zwinglianizmus és az azt befogadott kantonok ere- 
jét azonban mi sem bizonyítja jobban, mint a st. galleni 
apátság esete. Maga St. Gallen, mint láttuk, már régebben 
befogadta az uj hitet, vidékén azonban a st. galleni apát 
az uj tan terjedését megakadályozta. Ő ugyanis St. Gallen 
és vidékének mintegy fejedelme volt;^) védőjogot azonban 

*) Monarchikus >zugewandten Orte<. 



Zürich, Glarus, Luzern és SchwVz gyakoroltak felette. Mikor 
Geisberger apát meghalt, a két evangélikus kanton semmi- 
áron sem akart egy uj apát választásába beleegyezni s 
természetesen azon helyiségekhez csatlakoztak, amelyek el- 
lenezték a szerzetesek kivánságst. És csakugyan hiába pró- 
báhák a szerzetesek Schwyz, Luzern, a pápa és a császár 
helybenhagyásával megejteni a választást: a vidéki helysé- 
gek Zürichhel egyetértve országos rendeletet hoztak; mely- 
szerint ezentúl a kormányzást egy 12 tagú tanács gyako- 
rolja egy kapitánynyal az élén, akinek pedig addig nem kell 
engedelmeskedni, amig meg nem esküszik arra, hogy a 
templom híveit Isten igéje mellett hagyja. Mindezekre ráadá- 
sul az apátság jobbágyait önhatalmúlag felszabadították, 
hogy annál könnyebben áttérjenek az evangéliumi hitre. 

Az előnyös kappeli béke és a zwinglianismusnak reá- 
következő gyors terjedése úgy látszott, hogy a reformáció- 
nak egyenes útját mutatja Svájcban. A béke feltételeinek 
komoly megtartása mellett azt is lehetett remélni, hogy a 
közös területek bevonása után talán — amint ezt Solothurn 
példája mutatta — az őskantonok csökönyös magatartása 
is megtörik, hogy határán a reformáció rohanó árja átcsap 
és így lassanként conservativ szelleme is elvész majd az 
újítás tengerében. 

A hegyi kantonok összetartó ereje azonban nem csök- 
kent. A kappeli béke pontjaiba sehogy sem tudtak beletö- 
rődni, mert az szerintük szégyenletes volt. Bántotta őket, 
hogy harc nélkül kellett elvükből, jogukból engedni. Épen 
ezért talán már a béke megkötésekor bosszúra gondoltak. 
Gúnyolódásuk beszüntetésére pedig még csak gondolni sem 
lehetett. A zürichieket és bernieket árulóknak, kalmár eret- 
nekeknek, papjaikat kehelytolvajoknkk és lélekölőknek ne- 
vezték; Zwingliről azt állították a hegyek közt, hogy a lu- 
theránusok istene.^) (Zwingli és Luther követőit természe- 
tesen nem tudták megkülönböztetni ; az ő szemükben mind 
a kettő eretneket jelentett.) 

Az őskantonok viselkedéseire és szándékára külünben 
világot vet az a körülmény is, hogy bár a béke megköté- 

^) Ranke i. m. 337. 1. 

őekor kiadták és elégették a Ferdinánddal kÖtÖtt szerződést : 
titokban mégis alkudoztak Ausztriával. Továbbá az augs- 
burgi gyűlésen megjelentek Luzern és Zug követei, ahol — 
mondják — a császár közelében laktak és vele Írásban 
közlekedtek s a legkihivóbb módon tervezgették a reformált 
kantonok megtámadását Savoya, Reinland és a hegyek felől. 
Ezek az állapotok bizony a svájci szövetség békéjét 
megint a legkomolyabban fenyegették. 



Kísérletek a német és svájci reformáció egyesí- 
tésére. — Zwingli külpolitikája. 

Hmíg Svájcban az evangélium lángja a végsőig fokozta 
az ellentéteket: a németországi reformáció is nagy 
küzdelemben élt a császári és egyházi hatalommal. A refor- 
máció által létrehozott eme kettős küzdelemnek azonban 
nagyon is elütő természete volt. Amíg ugyanis a svájci re- 
formáció mellé a dogmatikus küzdelemhez nyomban hatal- 
mas politikai vonatkozások járultak és meglehetősen gyors 
fejlődésben mihamar szembe állította a reformáció első 
ellenséges táborait, addig a németországi reformáció erősen 
theologiai színezetén kívül leginkább jogi természetű volt. 

Mindkét helyen volt egy katholikus többség s vele 
szemben egy győzelmesen előre haladó evangéliumi kisebb- 
ség, amely mindegyre veszedelmesebb lett az uralkodó kat- 
holikus pártra. 

Mindjárt az első kappeli béke után azonban az álta- 
lános európai politika, amely tulajdonképen V.' Károly sz^e- 
mélyében összpontosult, a reformációra nézve kedvezőtlenül 
kezdett alakulni. A pápa és a császár közt levő nyílt és 
feszült küzdelem ugyanis, amely pedig a reformációnak 
melegágya volt, a cambray-i béke után lankadt és a két 
nagy ellenfél között, különösen a lutheránusok nagy bajára, 
közeledést eredményezett. Cz a fordulat a reformáltak közt 
Németországban is fokozottabb tömörülést teremtett. 

Mint láttuk a katholikus kantonok a császár öccsével 
már egyszer formális szerződésre léptek s vájjon most, 
amikor arra volt kilátás, hogy a császár végre valahára 
szabad kezet nyer, nem lehetett-e a legkomolyabban szá- 
mítani arra az eshetőségre, hogy a svájci eretnekeknek lec- 
két adandó, segítséget nyújt a hegyi kantonoknak? 

Hogy ezt az eshetőséget a zwingliánusok csakhamar 
megérezték, mutatja az, hogy alig pár héttel a kappeli béke 
megkötése után már arról tárgyaltak, hogy Strassburgot is 
vonják be a »christliche Burgrecht«-be^) és általánosan 
tudták, hogy a többi sváb városok, mint Ulm, Memmingen, 
Lindau, Kempten, Biberach stb. is fel kívánták magukat 
vétetni a szövetségbe s miként Constanz, fokozatosan el- 
szakadni a birodalom kötelékéből. 1529 július 29-én Con- 
stanz pártolta is a birodalmi városoknak ezen kérését és 
maga Zwingli is beismerte azt az előnyt, amely e városok 
csatlakozása által bekövetkezik, mert — amint kifejté — e 
városok kitűnő bástyául szolgálhatnak egy V. Károly csá- 
szárral viselendő esetleges háború idején. 

V. Károlynak Spanyolországból Németországba való 
visszatérése a »protestáltak«-at is gondolkodóba ejtette s 
különösen Fülöp, hesseni tartománygróf, a német refor- 
máció politikai feje buzgólkodott legjobban egy a császár 
ellen létrehozandó evangéliumi coalition. € célból már az 
1529. év elején tartott speieri országgyűlés fenyegető hatá- 
rozatával szemben véd- és dacszövetségre lépett a szász- 
választóval, továbbá Nürnberg, Ulm és Strassburg városok- 
kal »az isteni ige« miatt ellenök irányuló minden támadás 
ellen (1529 ápr. 22.) De, hogy »forradalmi egyházpolitikáját« 
keresztülvihesse, a legkomolyabban számított a zwingliánu- 
sok erejére is. Ezért levelezett gyakran Zwinglivel s ezért 
kívánkozott a *christliche Burgrecht«-nek is tagjává lenni. 
A sváb városok Svájccal való szövetkezését pedig minden- 
képen elősegítette. Jól tudta azonban Fülöp, hogy a svájci 
evangélikusok erejét csak úgy használhatja ki teljes mér- 
tékben, hogyha azt a dogmatikus külömbséget, amely a két 
reformátor közt különösen 1525 óta irodalmilag kifejlődött, 
valami módon sikerül kiegyenlítenie. Legalkalmasabbnak 
azt taláha, hogy ha a két nagy reformátor személyes talál- 



1529 novemberében hesseni Fülöp tartománygróf nak ezt írja 
Zwingli: »Zűrich, Bern und Basel stehe in der bewussten Handlung, 
wozu Strassburg noch nöthig sey*. — Közli Dr. Christoph von Rom- 
mel: Philipp der Grossmüthige Landgraf von Hessen. Giessen 1830. 
11. 233. 1. 

kozása által simíttatnak el az ellentétek, mert ez által á 
két nagy evangéliumi tábor minden nehézség nélkül egye- 
síthelőJ) 

Egy ilyen békét munkáló értekezletre való meghívást 
csakugyan el is fogadtak úgy a lutheránus, mint a zwing- 
liánus prédikátorok, — mint ők mondták a politikai hely- 
zetre való különös tekintettel — s Luther és Zwingli is 
megígérték megjelenésüket. E nevezetes vitát 1529 október 
1-én Marburgban riieg is tartották. 

A vita egészen az utolsó pontig — amelyet szándé- 
kosan hagytak utoljára — kedvezően haladt; az úrvacsorai 
tanra nézve azonban semmi körülmények közt se lehetett 
egyezséget létesíteni. Luther konokul ragaszkodott a »Hoc 
est corpus meum« szószerinti értelméhez és kijelenté, hogy 
a békülésnek csak egy módja van s ez az, ha az ellenfél 
azt hiszi, a mit mi. Hiába citálta Zwingli felfogásának iga- 
zolására Szent János evangéliumából: »a lélek az, mely 
megelevenít, a test nem használ semmit« — Luther hajtha- 
tatlan maradt s könyörtelenül utasította vissza a könnyező 
Zwinglinek békejobbját. 

így a marburgi vita ahelyett, hogy az óhajtott ered- 
ményt hozta volna meg : elkeseredést és ingerültséget szült. 
Mindkét fél azzal a meggyőződéssel tért haza, hogy a győ- 
zelem tulajdonképen az övé volt. Zwinjgli maga azt mondta 
a zürichi tanácsnak, hogy a wittenbergaiak engedtek volna 
és el is fogadták volna az ő felfogását, de Luther igen gő- 
gösen és a lehető legbüszkébb módon viselkedett és min- 
den alap nélküli álláspontját ránk akarta tukmálni. Minden 
főúrnak és úrnak, aki ezen a vitán résztvett az a közös 
véleménye, hogy benne (t. i. Lutherben) senki másnak né- 
zete visszhangra nem talált, mert büszke a lelke. Mikor 
pedig Zwingli a vitáról hazatért, teljes meggyőződéssel írta 
Vadian barátjának: »Tőlünk megcáfoltatott, (t. i. Luther) úgy 

^) Hogy Fülöp mennyire ügyelt arra, hogy Zwingli otthon ne ma- 
radjon, Bucerhez 1529 aug. 21-én intézett levele mutatja, a melyben őt 
arra kéri, sürgesse Zwingli és 0kolampadius útrakelését. Ez meg is 
történik és Zwingli szept. 7-én már Bucernél van Strassburgban. — 
Max Lenz: Briefwechsel Landraf Philipp's des Qrossmüthigen von 
Messen mit Bucer. Leipzig, 1880. I. Th. 4., 6. 1 



fiogv ntááá a tartománygróf is velünk értett egyet, jóllehet 
a fejedelem az ő nézete kedvéért be nem ísmerte«. 

Hesseni Fülöp azonban az egyesítés e sikertelensége 
után sem mondott le a svájciakkal való szövetkezés gon- 
dolatáról. Neki a császár ellen intézendő gyors támadásnál 
szüksége volt a zwingliánusok erejére. Ezért Zwinglivel 
továbbra is fentartotta a jó barátságot, őt a vita után meg- 
dicsérte és nem soká így írt hozzá : »0n nem kételkedhetik 
abban, hogy én állandóan az igazság mellett akarok ma- 
radni és ennek érdekében se a pápára, se a császárra, se 
Lutherre, vagy Melanchtonra nem adok semmit«.0 

Fülöpöt úgy látszik a habsburg-császár ellen érzett 
határtalan gyűlölet és féktelén hatalmi vágy vezette. 

Bármi módon egyesülni és támadni mielőbb: e kettős 
gondolat irányította minden lépését. Vezérgondolata, amelyet 
a protestánsok között gondosan terjesztett, az volt, misze- 
rint nem szabad engedni, hogy a császár lélegzethez jus- 
son, mert ez az evangélisták végveszedelmét jelentené. 

A tartománygróf tervének teljesen megnyerte Zwinglit,^) 
aki azután a svájci reformáltak szövetségében hathatósan 
igyekezett előmozdítani szándékát. A cél pedig az volt, hogy 
a török veszélyt, amely Magyarországot és Ausztriát a leg- 
komolyabban fenyegette, egy V. Károly ellen intézendő ha- 
talmas és sokoldalú támadásra használják ki. Ezért Fülöp 
minden eszközzel arra törekedett, hogy a császár ellensé- 



*) Fülöp levele Zwínglihez 1530. január végén: »lr dürft aber nit 
zweiflen an mir, ob Gott will, ich will bey der Warheit bestándig blei- 
ben und darum weder Papst, Kayser oder Luther, oder Melanchton 
darin ansehn ; hoff auch mit der Zeit die übrigen Missbrauch in Besse- 
rung zu bringen. Dies wolt ich euch getreuer Meinung, mein Qemüth 
desto bas zu vernehmen, unangezeit nit lassen, wollet auch fördern 
dass die Marburger Handlung viel Förderung dringe, dann dem noch 
wie Pharao manche Féder entfallen wirdc Közli : Dr, Christoph von 
Rommel: Philipp der Grossmüthige Landgraf von Messen. Qiessen, 
1830. II. 234—235. 1. 

') Zwingli 1529 november 2-án ezt írja Fülöpnek: >Gnádiger 
liebster Herr, das ich so kintlich und fry zu U. G. schryb macht, das 
ich mich zu Gott versich, er habé U. G. zu grossen Dingen erwelt, die 
ich wohi gedencken^ aber nit reden darff <. Rommel : i. m. 11. 233. L 

geit támadásra, vagy legalább is arra bírja, hogy a biroda- 
lomba vezető utat zárják el előle. 

Hogy mit tervezett Fülöp — írja Janssen — és hogy 
a szász választót mire akarta rávenni, kitűnik azon gondos- 
kodásból, amelyet Luther 1529 végén a választóhoz intézett 
ama szándékról, hogy a császár ellen háborúba induljon. 
»Még ha a császárnak az lenne is a szándéka, — írja Lu- 
ther — hogy minden előzetes tanács és meghallgatás nél- 
kül erőszakkal akarna az evangélium ellen menni, még ak- 
kor sem viselném jó lélekkel a háborút, mert az méltány- 
talan és a természetes igazság ellen való. A háborúba 
indulásnak és fegvverre kelésnek nem szabad megtörténnie, 
mert tettleges erőszak és elkerülhetetlen szükség nem forog 
fenn.O Luther nagyon félt, hogy Fülöp botorul háborút kezd 
s hogy elhamarkodva veszélybe rántja a reformáció nagy- 
hatalmú védőit és ezzel magát a hitújítás ügyét is.^) Ó a 
leghatározottabban ellenezte az offensiv, császár ingerlő 
politikát, mert jól tudta, hogy nem egy elgyöngült hatalom- 
mal, hanem a leghatalmasabb Habsburg császárral kellene 
a harcot felvenni, amely pedig aligha végződnék kedvező 
eredménynyel a németországi reformációra nézve. 

Bár Luther felfogása következtében a császár elleni 
felkelést a szász választó is felségsértésnek és az evangé- 
liummal össze nem egyeztethetőnek tartotta s így a táma- 
dás tervének megnyerni nem sikerült: Fülöp mindazonáltal 
ernyedetlenűl folytatta munkáját. Ha nem sikerült a két 
nagy evangéliumi tábornak egyesítése és a szász választó 
bevonása: megpróbálta a császárral politikai ellentétben 
levő külső hatalmak megnyerését. Kivitte, hogy a zürichi 

}anssen: L m. III. 157. 1. 

^) 1529 aug. 2. ezt írja Luther Drismann Jánosnak Fülöpről: »In- 
venis ille Hussiae inquietus est et cogitationibus aestuat. Dominus ser- 
vavit nos ipse biennis a duobus maximis incendiis, quibus tota Germa- 
nia flagrasset, nisi Deus noster misertus potenti et mirabiii manu ob- 
stitisset et consilia turbasset. Ita undique nobis pius est pericuii a nostris, 
quam ad adversariis*. De Wette: Martin Luther's Briefe. III. 491. Közli 
Janssen : i. m. 144. 1. Ugyancsak ez időtájban Zwingli meg ezt írja Fü- 
löpről a francia követnek: »Iuvenis quidem est puta 28 natus annos, 
sed super hanc aetatem prudens, magnanimus et constans. Apud illum 
possumus fete quicquid volummusc Közli Rommel: i. m. il. 232. L 

tanáq^ 1529 végén Collin Rudolf tanárt Velencébe küldte 
titkoé követségbe azon utasítással, miszerint vegye rá a 
köztársaságot a »christliche Burgrecht«-be való belépésre 
s ezzel együtt arra, hogy szorosait zárja el a császári se- 
regek elől. Velence azonban, mivel épen akkor kötött bekét 
a csiszárral, az ajánlatot el nem fogadhatta. Mindamellett 
a dogé bizalmasan tudtára adta a követnek, hogy háború 
esetén élelemmel, pénzzel, esetleg harcosokkal való támo- 
gatásukra is számithatnak. 

Hasonlóképen jártak I. Ferenc francia királylyal is, 
aki csak néhány hónappal azelőtt esküdött meg a cambray-i 
békére s akinek fiai kezesekül V. Károly fogságában voltak. 
Ferenc kijelentette, hogy ilyen terv kivitelére az idő egy- 
általában nem alkalmas s hogy a vállalat sikeréhez csak a 
jövőben lehet a talajt előkészíteni. 

így a külföldi segítség reménye megdőlt, Salm Miklós 
hősiessége folytán Bécs ostroma is meghiúsult : tehát Fülöp 
számításai minden irányban csütörtököt mondtak. Ö azon- 
ban nem hátrált. Komolyan bízott a közel jövő politikai 
helyzetének szerencsés alakulásában és remélte, hpgy a 
török 1530 nyarán ismét visszajön. 

Legfőbbképen pedig azzal biztatta magát, hogy a csá- 
szárnak ^legnagyobb halála az ő népe«: ezért magában 
Németországban igyekezett pártot csinálni. Célja volt a 
császár által elűzött Ulrik würtembergi hercegnek vissza- 
helyezése a császár minden tiltakozása ellenére is. S ennek 
érdekében újólag nem szűnt meg szövetségesek után látni. 
Legjobban a svájciakkal és a délnémet városokkal való 
szövetségen fáradozott. Úgyhogy a lutheránusok egyre fo- 
kozottabb aggodalommal látták Fülöp készülédeseit, amely 
különösen 1530 közepén öltött mindinkább komoly alakot.^) 
ezért írja április 10-én Melanchton szomorúan Burkhart 
Ferencnek, a szász vicekancellárnak: »A gond és bánat e 
nyilt ügy miatt egészen megemészt. Határozottan állítom. 



/) Ducer 1530 ápr. 22-én ezeket írja Zwinglihez: »Nur der Hesse 
wache über die öffentlichen Angelegenheiten» allé Uebrigen Seien im 
Schlaf ; er bereite sorgfáltig den Krieg«. Zwingli, Opera. III. 446. 

hogy az Antiochus (t. i. Fülöp) minden erejével háborúra 
fegyverkezik*. 

S Fülöp és a vele egyetértő zürichi tanács azon mű- 
ködtek, hogy a »chr4stliche Burgrecht«-et a császár elleni 
actio komoly támaszának megnyerjék s ezért maga Fülöp, 
sőt würtembergi Ulrik is felkivánták magukat vétetni a 
szövetségbe. Bernnek azonban a Fülöppel való tervezgetés 
és vele együtt a birodalmi városoknak a szövetségbe való 
befogadása sehogy sem volt inyére. A tekintélyes Bern 
ugyanis érezte, hogy a vállalat sikerülése esetén legnagyobb 
előnye Zürichnek lesz és pedig főképen — az ő rovására. 

Fülöp lázas működése közben nyilt meg az augsburgi 
birodalmi gyűlés, melynek tartama alatt 1530 július 28-án 
Henrik braunsweigi herceggel a würtembergi Ulrik kiszaba- 
dítására kötött titkos szövetséget megújította és pár nap 
múlva Augsburgból titokban eltávozott azzal a határozott 
tervvel, hogy a következő év pünkösdje táján Henrikkel 
Frankfurt környékén egyesülve Würtembergbe betörjenek. 

Augsburgból való távozása után Fülöp szorgosan ké- 
szülődött nagy terveinek megvalósítására. 1530 október 10-én 
ezt írta Zwinglinek: »Azt akarom, hogy tavasszal a virá- 
gokkal fegyverek törjenek elő« és a mi szándékának ko- 
molysága mellett legtöbbet bizonyít, október 19-én már azt 
kívánta a zürichi tanácstól, hogy érte fegyverbe álljon, ka- 
tonákat toborozzon, »mert senki sem tudja, hogy mikor 
támad az ellenféN. 

A svájciaknál még nagyobb gondot okozott azonban 
Fülöpnek a délnémet városok bizonytalan magatartása. E 
városok s köztük különösen Strassburg, föltétlen hívei vol- 
tak a reformációnak, de minthogy a Luther és a Zwingli- 
féle irány terjedésének mintegy határszélén, ütközési pont- 
ján állottak i reformálásuk se egységesen ment végbe. Nem 
egy esetben még inkább Zwinglinek a hatása volt rajtuk 
érezhető. így pl. Strassburg a birodalmi kormány minden 
figyelmeztetése dacára is eltörölte a ceremóniákat; eltávo- 
lította a képeket, oltárokat, sőt még az orgonákat is, a 
templom falát fehérre festették be, a misét pedig Ferdinánd 
és a birodalmi kormány minden figyelmeztetése dacára is 
beszüntették. Éhez járult, hogy a Conf. Augustana-t sem 

írták alá, hanem külön hitvallást nyújtottak be, mi áltál az 
augsburgi birodalmi gyűlés határozatainak végrehajtásával 
megbízott birodalmi főtörvényszék tőlük még erélyesebben 
követelte, hogy térjenek vissza az egyház kebelébe; amit 
kereken megtagadtak. Ezen eljárásukért felelniök kellett s 
minthogy visszavonni semmi szin alatt sem akarták: úgy 
védték magukat, a hogy épen tudták. Legtermészetesebb 
volt, hogyha az Elszászban levő osztrák haderőre való 
tekintettel is Svájchoz közelednek. Ugyanilyen érdek sar- 
kalta a svájci új hitüekkel való egyesülésre: Constanzot, 
Memmingent és Lindaut is. 

A délnémet városokra nézve az lett volna a legna- 
gyobb biztosítékot nyújtó, hogyha az egyesült nagy protes- 
táns táborhoz csatlakozhatnak. Ezért az augsburgi birodalmi 
gyűlésen külön confessiot, az u. n. Confessio Tetropolitanat 
nyújtották be, amelynek elkészítésében különösen Bucer 
Márton strassburgi prédikátornak volt nagy szerepe. E con- 
fessio a leglényegesebb eltérésben: az úrvacsorai tanban 
Luther és Zwingli közt közvetítő állást foglalt el, amikor a 
18-ik articulusban azt mondja: »Az Úr a szentségben saját 
igazi testét adja, úgyszintén igazi vérét is ételül és italul a 
lelkeknek, örök életül«. Láttuk már, hogy a marburgi col- 
loquiumon egyedül az úrvacsorai tan miatt nem jött létre 
egyezség a két reformátor között, ami azután az uj hit két 
nagy táborának egyesülését is meghiúsította. Most a szük- 
ség ujabb kísérletet teremtett és pedig azok részéről, akikre 
nézve a két nagy evangéliumi párt egyesült ereje- nyújtha- 
tott csak elegendő biztosítékot a császári hatalommal szem- 
ben. A délnémet városok ugyanis, egymagukban gyöngék 
voltak, de még Svájccal együtt is a császársággal szemben, 
Svájc nélkül a lutheránus táborhoz csatlakozva pedig meg- 
történhetett volna, hogy a segítségül küldött csapatok a 
nagy távolság miatt a városok csúfos vereségére érkeztek 
volna. A Confessio Tetropolitanat épen az a politikai szük- 
ség szülte, amely az egyedüli garantiát ekkor a délnémet 
városok megvédésére a két protestáns tábor egyesítésében 
látta. 

Ezért ismétli Bucer Luther kedvéért kétszer is az „igaz** 
szót, anélkül azonban, hogy e mellett a Zwingli által hir- 

detett felfogás, az élvezet szellemi jelentősége egy csepp 
csorbát is szenvedne. 

Most csak az volt a kérdés, hogy Bucer el tudja-e 
fogadtatni mindkét féllel felfogását ?0 Clőször a békés ter- 
mészetű Melanchtonnak mutatta be, majd ennek kedvező 
beszéde után Lutherhez sietett. L^ither bár teljesen magáévá 
nem tette, de el sem vetette Bucer felfogását, aminek később 
meg is lett az az eredménye, hogy a négy várost felvették 
a schmalkaldeni szövetségbe. A svájciak részéről azonban 
tana nem fogadtatott valami kedvezően. A békés Oekolom- 
padius ugyan szeretettel figyelmébe ajánlotta Zwinglinek, 
ő azonban semmi körülmények közt sem tudta magáévá 
tenni azt a nézetet, hogy Krisztus testét a szájnak nyújtsák ; 
az »igaz« szónak ismétlése pedig határozottan Luther fel- 
fogásának érvényesülését tüntette fel előtte. Most, miután a 
kocka közte és Luther közt elvettetett, Zwingli még maka- 
csabbal megmaradt felfogása mellett, mint a marburgi vita 
alatt Luther. 

A délnémet városok kísérlete tehát nem sikerült s így 
kénytelenek voltak továbbra is a szövetkezés gondolatával 
foglalkozni. A közelség — s talán elszakadási szándékuk 
miatt — kezdettől fogva Svájchoz húztak-) s így természetes 
volt, ha Zwingli ösztönzésére hajlottak. Zwingli pedig 1530 

*) Jellemző, hogy Fülöp Bucerhez és Sturm Jakabhoz írt levelé- 
ben, (1531 január 25-én) azon kívánságának ad kifejezést, amikor Luther 
magyarázatát kívánja annak : »dass der Leíb Christi auch dem Munde 
gegenwartig sei«^' miszerint igyekezzenek ezen pontra nézve Zwinglivel 
és Okolampadius-szal megegyezésre jutni, hogy így Lutherrel szemben 
közös álláspontot foglaljanak el. Bucer azonban Fülöpnek ezen levelére 
hamarosan (február 5) válaszol s azon aggodalmának ad kifejezést, hogy 
nem hiszi, miszerint Zwingli válaszolni fog levelére, épen azért kéri, 
küldje el Luthernek azon levelet, melyet továbbítás céljából már előbb 
hozzá küldött. Ebből is látható, hogy Bucer igen fontosnak tartotta, 
hogy legalább is a lutheránusokkal való szövetséget biztosítsa a biro- 
dalmi kormány támadásának minden percben kitett városok részére. — 
Max Lenz: Briefwechsel Landgraf Philipp's des Grossmüthigen von 
Hessen mit Bucer. Leipzig, 1880. Erster Theil 26-31. 1. 

') Bucer és Capito, Strassburg reformátorai, résztvettek az 1528- 
iki berni értekezleten s jó ideig Zwingli felfogását osztották az úrva- 
csora! tanban. Nem soká csatlakozott Lindau, Memmingen, Ulm s több 
német város is* 

szeptember 30-án ezt írta Salm Conrád ulmi prédikátornak: 
»A császár az egyház védelmének látszata alatt csak a vá- 
rosok elnyomását, szabadságuktól való megfosztását célozza. 
Gondoljátok meg, hogy pápaság, császárság mind a kettő 
Rómából ered. Károly császár egy tapasztalatlan, fiatal, 
babonás spanyol, akit mindenkinek a kárára emeltetek a 
trónra«. Cz a hang s a benne kifejezett szándék teljesen a 
Fülöp felfogását tükrözteti vissza, amely aztán 1530 novem- 
ber 18-án kifejezésre is jutott az által, hogy Fülöp Zürich, 
Basel és Strassburggal hat évre szóló szövetséget^ kötött, 
melyhez a többi délnémet városok csatlakozását is sürget- 
ték. Fülöp a saját szakállára tette ezt, de viszont a váro- 
sokat is a szükség hajtotta, mert a protestáns fejedelmek 
még mindig vonakodtak azokkal szövetségre lépni^ akik az 
úrvacsora tanában eltérő nézeten voltak. 

E szövetség létrehozása Fülöpöt teljesen megerősítik 
a tavaszi támadás gondolatában s hova tovább Zwingli is 
mindjobban átadja magát merész politikai vágyainak. Most 
már úgy látszik ő is minden igyekezetével V. Károly lete- 
vésén Qiunkálkodik s talán nem alaptalan Jansennek sej- 
tése, amikor e helyzetről ezt mondja: »Nem csekélyebb 
forgott itt szóban, mint a német-római császárság szétrom- 
bolása u{án egy evangéliumi császárság felállítása.^) 

€rre mutat a szünet nélküli készülődés is. 1531 febru- 
árjában egy baseli gyűlésen a zürichi tanács figyelmeztette 
szövetségeseit, hogy most idejekorán kell a császárt szorí- 
tani, hogy hatalmának és gonosz törekvéseinek elejét ve- 
hessék. »Ha hagyjuk őt megtollasodni, kétségtelenül vesz- 
tünkre, leigázásunkra és elnyomásunkra tör«. Zwingli pedig 
így oktatta a gyűlést: »A pápaság elleni küzdelem a csá- 
szárság elleni harccal függ össze, mert pápaság és császár- 
ság annyira egygyé van forrva, oly rokonok és egymásnak 
annyira le vannak kötelezve, hogy egyik a másik nélkül 
nem létezhetik. Azért aki megakarja szüntetni a pápaságot, 

M Itt »christiiches Verstándniss* a neve, ami amellett bizonyít, 
hogy ennek célja, hivatása nem esett minden tekintetben össze a >Burg- 
recht«-tel. Eidgenössischen Abschiede IV. 1514 I. 

*) Janssen: i. m. 156 1. 

annak le kell tenni a császárt s azután a pápával is így 
járni el. Minél jobban megerősödik az egyik, annál nagyobb 
hatalma és készültsége van a másiknak is«.M Zwingli tehát 
nemcsak a pápaság, de a császárság eUen is nyilt harcot 
hirdetett és jóllehet hazája sorsának intézésénél egy kicsit 
merész, de legtöbbször mégis mégfontoló és ha kellett, al- 
kalmazkodó volt; külpolitikájában kifejezetten forradalmi. 
S hogy Zwinglinek és Fülöpnek készülődése ekkor mily 
komolyan haladt a megvalósulás felé, mutatja az, miszerint 
Meigret francia követ 1531 március végén egy zürichi kö- 
vettel tartott tárgyalás után arra vállalkozott, hogy » mivel 
most minden a császár elleni háborúra irányul, amit a 
francia király igen szívesen lát, kérdezősködik királyánál, 
nem támogatná-e a zürichieket titokban pénzzel, mihelyt 
megkezdődnék a háború?*^) 

Minden jel arra vall tehát, hogy az augsburgi birodalmi 
gyűlés után a német és a svájci reformáció politikai fejei 
közös erővel törnek céljuk felé. Pedig hogy végcéljuk egye- 
zett volna, azt hinnünk semmi szin alatt sem lehet. Amíg- 
ugyanis Fülöp a német császárság aristokratikus érzelmek- 
től áthatott, kiváltságos tagja volt, addig Zwingli minden 
izében köztársasági és demokrata. És ha Fülöp merész vá- 
gyainak csúcspontja egy ^evangéliumi császárság* megte- 
remtése volt német hegemónia alatt, Zwingli nagy álma 
csak egy hatalmas ^evangéliumi köztársaság <= létesítése le- 
hetett a reformált kantonok, közelebbről Zürich vezetése 
alatt. S mondhatjuk, hogy Zwingli nagy ideájának a csá- 
szári önkénytől szabadulni vágyó sváb városok gravitálása 
még adott némi reális alapot, meit hiszen ezen városok el- 
szakadása a birodalomtól Basel példájára esetleg nagyobb 
rázkódtatás nélkül is megtörténhetett volna ; Fülöp szertelen 
törekvése azonban a leghatalmasabb Habsburggal szemben 
már eleve meddő és sok tekintetben nevetséges volt. Az 
pedig, hogy a nagy reformátorban a vallási eszmék magas 
szárnyalása és a köztársasági hazafiság nemes hevülete ily 
messzemenő célokat ébresztettek, nem annyira meglepő és 



') Közli Bullinger: i. m. II. 342. i. 

•) Eidgenössischen Abschiede IV. 934. I. 

különös> mint Fülöpnek elérhetetlen, féktelen célja, amelyet 
leginkább a császár elleni határtalan bosszúvágy és gyű- 
lölet támasztott. 

Fülöpnek habozásnélküli, támadó politikája, titokzatos, 
bizalmatlanságot keltő működése a német birodalom mér- 
sékelt nagyjainak természetesen nem tetszett. A fejedelmek 
közt ugyanis nagyon el volt terjedve Luther felfogása, aki 
a protestáns hitért való fegyverfogásban lázadást látott a 
császár és a birodalom ellen: ezért a támadó politikától 
szigorúan tartózkodtak és védelemre is csak akkor hatá- 
rozták el magukat, amikor a császár szándéka rájuk nézve 
nagyon is veszedelmessé lehetett. Ez pedig az augsburgi 
birodalmi gyűlés katholikus többsége által hozott azon ha- 
tározat folytán következett be, miszerint a lutheránusok tér- 
jenek vissza az egyház kebelébe és tanaiknak megitélését 
bízzák egy későbbi gyűlésre. Ennek a protestáns fejedelmek 
semmi körülmények közt sem akarták magukat alávetni, de 
hogy a császár erőszakkal ne hajthassa végre rajtuk: a 
Fülöp céljaitól elütő és érdekeiknek jobban megfelelő egye- 
sülésen gondolkoztak.^ így jött létre az u. n. schmalkaldeni 
szövetség, János Frigyes szász választó meghivására ugyanis 
1530 december 31-én 6 fejedelem, 2 gróf és 11 birodalmi 

M János szász választó Augsburgból való közvetlen hazatérése 
után még úgy nyilatkozott, hogy nem védekezik a császár ellen, mivel 
ez az ő ura. De már 15C0 novemberében azt írta a nürnbergieknek, 
hogy tanácsosai és doctorai egyhangúlag azon nézeten vannak, hogy a 
császár ellen meggondolás nélkül lehet védekezni. Luther, aki eleinte 
minden császárellenes actionak ellenzője volt, a jogászok egyhangú vé- 
leményének láttára szintén engedett álláspontjából és azt mondta, hogy 
ha a császár oly törvényt szabott, mely megengedi, hogy ezen esetben 
ellenálljanak neki, tűrje el a maga hozta törvényt. >Én nem tanácsolok, 
sem nem itélek azon törvény dolgában, megmaradok theologiámban<. 
Fülöp sem késett Luthert a császárral szemben feltámadt ellenállás jo- 
gosságáról meggyőzni : A császár épúgy megesküdött és fogadalmat tett 
nekünk — írja Luther - mint mi neki és mi nemcsak neki tettünk es- 
küt, hanem a birodalomnak is. Ha tehát a császár nem tartja meg fo- 
gadalmát, hitvány személylyé alacsonyította le magát és nem tekinthető 
már többé császárnak, hanem békebontónak, mivel nem örökös, hanem 
választott császár. A császárnak nincs hatalma Szászországban a vallás 
felett. Fülöp levele Lutl^erhez 1530. október 21-én. Közli Rommel: 
i. m. 42—44. 11. 

város Schmalkaldenben szövetségre lépett azon kimondott 
céllal, hogy ha a császártól bíztatást nem kapnak arra 
nézve, hogy az augsburgi sérelmes határozatokat rajtuk nem 
hajtják végre, akkor a szövetségesek kölcsönösen ellátják 
egymást tanácscsal, támogatással és segítséggel. 

János Frigyes ugyan felhívta Zürichet, Bernt és Baseit 
is a szövetségbe való belépésre, de kikötötte, hogy vagy a 
strassburgiak hitvallásához csatlakozzanak,') vagy pedig a 
Confessio Augustana-hoz hasonló hitvallást tegyenek le, 
mert máskülönben a szövetkezés érdekében még tárgyalá- 
sokat sem folytathatnak.^) Ezt azonban a svájciak már csak 
azért sem tették, mert érezték, hogy ez a rajtuk kívül tá- 
madt szövetkezés Svájc magánérdekeinek, a köztársaság 
terjeszkedési eszméjének útjában áll. A felfogás és az érde- 
keknek ezen nagy különbségét fejezi ki Zwingli Salmnak 
Ulmba Írott levelében, amikor a többek közt ezeket mondja : 
» Bármennyire is akarják a fejedelmek az evangélium pár- 
tolásának látszatát kelteni, visszahúzzák majd magukat, mi- 
helyt észreveszik, hogy szabadságunk önkényüknek útjában 

Zwingli tehát idegenkedett olyan szövetségtől, amely- 
ben Svájc nem foglalhat el uralkodó állást s amelyben a 
köztársaság szabad szelleme és terjeszkedési politikája nem 
érvényesülhetett. Az ő kifejezett törekvése mindig csak az 
volt, hogy a sváb városok lépjenek egymással és Svájccal 
szövetségre és mihelyt az alkalom megjön, szakadjanak el 
a birodalomtól s a vallási és a politikai tekintetben velük 
egyenlő törekvésű Svájc tagjaivá legyenek.*) 

^) . . . >dem Verkenntniss des Sacramentes halb, welches die 
. Strassburger dem Kaiser auf dem Reichstag übergaben, sich anschlies- 
sen«. Lenz: i. m. 430. 1. 

^^ Ez tulajdonképen Luther felfogása és akarata volt, a ki főképen 
az úrvacsora! tanban támadt különbség miatt engesztelhetetlen volt a 
zwíngliánusok iránt. Bucer közbenjárására a Conf. Tetrapolitanat is csak 
azon reményben fogadta el a belépés alapjául, »hogy a Strassburgiak 
isten kegyelméből még helyes belátásra jutnak*. 

■) Lenz: i. m. 429—430. 11. 

*) Hogy Zwingli ezen politikai felfogásának tényleg mily komoly 
alapja volt, mutatja a sváb városok 1531 február végén Memmingenben 
tartott gyűlésének határozata, melyben az úrvacsorát is >ceremóniának« 

Ez időpontban tehát a két protestáns tábor komoly 
egyesülését három, egymástól mereven különböző elvi el- 
lentét tette lehetetlenné: a zwingliánusoknak a köztársaság 
javát munkáló törekvése; Fülöpnek vakmerő egyéni céljai 
s a császári tekintélyt tipró felfogása; és a schmalkaldeni 
szövetség tagjainak békés és defensiv természetű magatar- 
tása. Innen van, hogy Fülöp nem tudta megnyerni a schmal- 
kaldeni szövetség tagjait a császár ellen intézendő gyors 
támadás eszméjének; ezért nem vették fel a schmalkaldeni 
szövetségbe, amely pedig csak » Isten igéjének megvédésére 
alakult, a zwingliánusokat ; s a két nagy fél távolmaradá- 
sának lett aztán az az eredménye, hogy a birodalmi váro- 
sok vonakodtak a majnamelléki Frankfurtban bemutatott 
hadi tervezetet aláírni azzal a megokolással, hogy ellensé- 
geik körülöttük nagyon hatalmasok s ily távoli szövetsége- 
sek nem nyújtanak nekik elegendő segítséget. 

Az evangéliumi coalitio megteremtése tehát újra nem 
sikerült. Nem csoda, hiszen sem a cél, sem a politikai szük- 
ség nem volt közös. Ilyen körülmények között csak egyetlen 
egy mód, a politikai kényszer teremthette volna meg a kí- 
vánt alakulást. És ez csak az esetben állhatott volna elő, 
hogyha a délnémet városok ereje nélkülözhetetlen lett volna 
a schmalkaldeni szövetségnek; így, mivel a városoknak 
kellő biztosítékot csak a svájciaknak a szövetségben való 
részvétele nyújthatott, a tőlük távol eső protestáns fejedel- 
mek és városok szövetsége mellett, a zwingliánusokat is be 
kellett volna venni a schmalkaldeni szövetségbe. Minél ki- 
sebb volt azonban a politikai érdekközösség, annál maka- 
csabbúl ragaszkodtak a reformátorok dogmatikus állás- 
pontjukhoz. 



tartfák, mely csak egyenetletiKedéseket okoz a lutheránusok és zwingii- 
ánusok között. Bucer pedig aki a sváb városok tagságát a schmalkal- 
deni szövetségben nagyon féltette, így ír Dlaurerhez, Esslingen papjá- 
nak: >Man müsse Kráftig verhehlen und verláugnen, dass man mit 
Luther nicht in Allém übereinstimme : wie Strassburg műssen auch die 
anderen Stádte, Ulm, Constanz, Esslingen so sehr als möglich es öffent- 
lich aussprechen, man sei eins mit Luther«. Kheim Th, : Reformations- 
blátter der Reichsstadt €sslingen. Esslingen, 1860. Közli Janssen ; 
i. m. 220. 1, 

Fülöpnek és Zwingíinek célja azonban ném változott, 
ők továbbra is megmaradtak közös törekvésük mellett. A 
törökveszély ismét komolyan foglalkoztatta a császárt s 
hogy egy belháborúnak elejét vegye, 1531 jul. 8-án kiadta 
a parancsot, miszerint az augsburgi határozatokat vallási 
ügyekben ne bolygassák ; a protestáltaknak megígérte, hogy 
hitüket eltűri, de elvárja, hogy ők is eltűrjék a katholikus 
vallást. Fülöp azonban semmi áron sem akart lemondani 
arról az előnyről, melyet a törökveszedelem nyújtott.^) Vér- 
mes reményei nem lankadtak s míg a császár a protestáns 
fejedelmekkel, különösen a szász választóval alkudozott, a 
zürichi tanács útján 1531 augusztusában újból felhívta a 
francia királyt, hogy szövetségesük, Ulrik herceg országának 
visszaszerzésében segédkezzék és támogassa mindazt, ami 
a császárnak és Ferdinándnak, az ő ellenségeinek, kárára 
lehet.2) 

Másrészről Zwingli is odaadó buzgalommal dolgozott 
tervei megvalósításán, melyek közül legelsőnek s a későb- 
biek megvalósításának elengedhetetlen feltételéül a katho- 
likus kantonokkal való leszámolást tekintette. Erre mutat 
Fülöphöz szeptember 30-án, tehát a második kappeli csata 
előtt egy hónappal írt levele, melyből kitűnik, hügy Zwingli 
nemcsak az összeütközést, de a győzelmet is biztosra vette: 
» Rövid idő múlva — írja — oly dolgokat jelentek nektek, 
amit szívesen hallgattok. Most még nem bízzuk a tollra«.^) 

Fülöpnek ez újabb támadási terve azonban megint 
füstbe ment, mert levelének kelte után alig pár napra Svájc- 
ban nagy és váratlan fordulat történt: az evangélikusok és 
a hegyi kantonok döntő összeütközése. 



Tudjuk, hogy ez 1532-ben csakugyan be is következett, de 
Szolimán csak Kőszegig jutott el. 

^ Erre a készülődésre vonatkozik Melanchtonnak Daumgartner 
barátjához írt levele : >Mihi quidem dubium non est, quin ad arma ven- 
tura res sit magis propter certorum hominum cupiditatem, quam prop- 
ter Christum«. Corpus Reformatorum II. 492. 1. 

^ >Dald werdé er ihm etliche Sachen schryben, die er jetzt noch 
nicht der Féder anvertrauen könne, die er gern hören würde, und die 
den Leuten, denen auch er Feynd sey, zuwider wáren«. Rommel: 
i. m. II. 237. 1. 



Nem valószinütien, hogy á szász választó is azért 
gördített a svájciak elébe akadályt a schmalkaldeni szövet- 
ségbe való belépésnél, mert a kantonok ismételt fegyveres 
összetűzése kikerülhetetlennek látszott s az evangélikus 
kantonoknak, mint szövetségeseiknek való segélynyújtás, 
veszedelmes következményeket vonhatott volna maga után. 
Meg kellett tehát várni az új mérkőzés eredményét annyi- 
val is inkább, mert a katholikus kantonok legyőzése a leg- 
szebb reményekre jogosíthatta volna fel a schmalkaldeni 
szövetség tagjait. 



Á zwinglianismus bukása. 

Láttuk már, hogy az első kappeli béke távolról sem te- 
remtette meg az állandó, régi jó békességet a szövet- 
séges kantonok közt, mert a békekötéssel nem szűnt meg 
az ok, amely a frigytársakat fegyverbe szólította. 

A zwingliánuspk a béke pontjait természetesen tági- 
tóan magyarázták, a régi hit hívei pedig mindenáron az új 
tan szabad terjeszkedését előmozdító szerződési pontok 
érvénytelenítésén dolgoztak. És hogy a hegyi kantonok már 
a békekötés pillanatában mennyire nem voltak megelégedve, 
mutatja az, hogy nyomban a szerződés aláírása után a 
megállapított pontok ellen beszéltek és az evangéliumi tant 
továbbra is » veszedelmes dögvész «-nek hirdették. Az olyan 
összeütközések pedig, mint a minőt a szent-galleni apátság 
esetében láttunk, a különböző hitű kantonoknak mintegy 
erőpróbái voltak és csak fokozták azokat a titkos és nyil- 
vános üldözéseket, amelyek a hegyek közt az új hit hívei 
ellen napirenden voltak. 

A kappeli béke után ismét fokozatosan növekvő ki- 
sebb-nagyobb . súrlódások mellé azonban Zwinglí pihenni 
nem tudó lelke révén egyre követelőbben lépett fél a refor- 
mált kantonok részéről az a törekvés, hogy a hegemónia 
a frigytársaság súlypontját tényleg képező városok kezébe 
tétessék le. Zwingli felfogása szerint ugyanis az igazságtalan 
és méltánytalan volt, hogy az erdei kantonok (Waldstátte), 
akik pedig a szövetséges háborúkban sokkal kevesebb ka- 
tonával és pénzzel járultak a diadal kivívásához, mint a 
népes és gazdag városok: a győzelem előnyeiből nemcsak 
egyenlő részt kaptak, de összetartásuk folytán a szövetség- 
gyűléseken szavazattöbbségűkkel a közös ügyekre állandóan 
döntő befolyást is ni/aUnroitak. A ayöngébbek tehát ezen 



é^eníő jogú helyzetükkel »c$úfosan« visszaéltek. A svájci 
szövetség vezetése Zwingli szerint Zürichet és Bernt illeti 
meg, mint amely városok mindig a »legjobbat tették és a 
legerősebbek voltak «. »FeI kell bontani az őskantonokkal 
a szerződést — mondja — és őket vagy ki kell zárni a 
közös uradalmakból, vagy legalább a hegyeken innen új 
felosztást kell létesíteni; de minden esetre meg kell szün- 
tetni többségüket*. 

Zwingli törekvése tagadhatatlanul helyes volt, amikor 
a népes városokkal biró kantonoknak vezérszerepet szánt, 
mert a haladásra egyedül hivatott városok kétségtelenül 
nagy lendületet adtak volna az egész frigytársaság fejlődé- 
sének, mihelyt a törvényes súlypont kezükbe tétetik le. Az 
bizonyos, hogy az őskantonok conservativ szelleme a svájci 
városok gyors haladásának kerékkötője volt. A természetes 
hegemónia békés megszerzése azonban a régi viszonyok 
szerii^it alkotott szövetségjog keretén belől lehetetlen volt 
akkor, amikor a vallási türelmetlenség már élrágta az ősi 
kötés minden szentségét, Ily^n körülmények közt a szövet- 
séglevél sérelmes pontjait csak a reformált kantonok dia- 
dalmas kardja változtathatta volna meg. 

Hogy a zwingliánus kantonok ereje nagyobb volt, 
mint a hegyi kantonoké, azt megmutatta az első kappeli 
mérkőzés. Ahoz azonban, hogy egy újabb mérkőzésnél a 
fdfétten diadal biztosítva legyen számukra, miként akkor, 
úgy most is az evangélikusok összes erőinek vasmarkú 
egyesítésére lett volna szükség. 

Zwinglinek azonban magában Zürichben is küzdeni 
kellett ellentétes nézetekkel. A nagy tanácsban, amely az 
egyházi ügyeket vezette, még 1528 végén is voltak emberek, 
akik a régi szokásokhoz ragaszkodtak. Ez bizony azt mu- 
tatta, hogy ilyen gyök^es reform teljes megszilárdítására 
nem. igen elég 7—8 esztendő, mert az évtizedeken át egy 
vágáson haladókat nagyon nehéz megszokott útjokról a 
nélkül letéríteni, hogy legalább egy részük ingadozóvá, két- 
kedővé ne legyen. Innen van, hogy nem egyszer szükségét 
érezték annak^ miszerint a gyanús egyéneket a céhekben 
kihallgassák és megkérdezzék tőlük: hajlandók-e az úr asz- 
talához járulni ? A hi ezt megtagadta, kizáratott a tanácsból. 

De még inkább támadtak áz uj rendnek, ha ném is nyil- 
vános, de alattomos ellenségei, főképen a nemesi családok 
közt. Ezek nehezen tudtak megélhetésük könnyű eszközéről 
az évi adóról, a zsoldpénzrőL s az idegen szolgálattal járó 
más egyéb jövedelmekről lemondani s ezért holtig tartó 
ellenségei maradtak minden újításnak és a hegyi kanto- 
nokkal állandóan összeköttetésben voltak. 

Nagyon természetes, hogy nemcsak Zürichben, de a 
frigytársaság más kantonaiban is sokaknak bukása esett 
az új szellem rovására, ha talán szorosan nem az volt is 
bukásuk oka. 

Az ellenállás titkos terjesztői még inkábs működtek 
Bernben. E mellett, Bern még azért is tartózkodó volt a 
zwinglianismusnak nemcsak bel-, de külpolitikájával szem- 
ben is, mert érezte, hogy győzelem esetén a diadal orosz- 
lánrésze az ügy első és rendíthetetlen harcosáé: Züriché 
lesz. Ezért húzódozott mindig Zwingli politikai céljainak 
nyilt és komoly támogatásától s ez vezette már az első 
kappeli béke létrejövetelének szorgalmazásánál is. 

Zwingli célra törő lelke azonban amennyire csak le- 
hetett az óvatos Bernt is bevonta nagy terveinek játékába. 
Igyekezett vele megkedveltetni a vezető szerep eszméjét, 
hogy a gyors támadás gondolatába annál könnyebben 
egyezzék bele. 

Az evangélikus városok követeléseiket 3 pontban fog- 
lalták össze. 1. az őskantonok az istenkáromlókat büntessék 
meg; 2. azon szegény embereket, akiket hitük miatt házuk 
tájékáról elűztek, fogadják vissza; 3. a túlsó kantonokban 
tűrjék meg az innenső kantonok vallását. A városok ezen 
követeléseit azonban a katholikus kantonok kereken és 
sértő modorban visszautasították, mert ennek elfogadása 
egyértelmű lett volna a szövetség egész területén a zwíng- 
iianismus szabad gyakorlatának biztosításával. Már pedig 
nagyon jól tudta a tanácsban ülő nemesi párt, hogy a re- 
formáció demokratikus szellemének befogadása által nem- 
csak egy evangélikus párt keletkezését kellett volna eltűrnie, 
hanem Zürich és Bern példájára a tanácsszéket is át kel- 
lett volna adni az új hit zászlóvivőinek. A katholikus vallás 
elhagyása tehát rájuk nézve a kormányzásról való lemQn- 



dást jelentette volna. Á nemesi párt e legdrágább családi 
örökségét pedig csak vére hullásával volt hajlandó kibo- 
csátani kezéből. 

Az evangélikusok ultimátumának dacos és kihivó visz- 
szautasítása után Zwingli minden erejével egy második 
döntő támadás gyors megejtésén buzgólkodott. Meg volt 
győződve, hogy az első kappeli béke csak felfüggesztette a 
határozott megoldásra váró ügyet; Fülöp és a sváb váro- 
sokkal való célja pedig mindenképen arra késztették, hogy 
minél előbb, még mielőtt a császár szabad kezet nyerne, 
számoljon le a hegyi kantonokkal s lehetőleg biztosítsa 
Svájc belső nyugalmát, hogy majd hazája és vallása külső 
érdekeinek megoldása idején ne kellessen a »havasi pásztor 
kunyhóktól* tartani. Ezen tervének természetesen megnyerte 
a mindig vele tartó zürichi tanácsot. Bernben azonban nem 
tudta befolyását annyira érvényesíteni, mert jóllehet a hiva- 
talos Bern az új hitet követte, mindazonáltal a tanácsban 
volt egy conservativ kisebbség (Altegláubigen), amely hű 
maradt hitéhez és folytonosan szőtte az ellenállás szálait. 

Bern ugyan a sértő válasz megtorlását szükségesnek 
találta, de egy rögtöni támadás gondolatába nem tudta 
magát beleélni. A berniek megelégedtek azzal, hogy az ős- 
kantonok ellen először alkalmazzák azt a büntető eszközt, 
a mit a kappeli béke biztosított az evangélikusoknak, t. i. 
az élelmiszerek szállításának megtagadását. Ez természete- 
sen Zwinglinek édes-kevés volt, mert ő tisztán látta a nyiit 
harc kikérülhetetlenségét, amely esetben az evangélikusok- 
nak csakis a haladéknélküli szervezkedés és támadás vál- 
hatik hasznára. Tanácsára az 1531 május 12-iki gyűlésen 
Zürich csakugyan gyors támadást javasolt Bernnek, de az 
megmaradt régi felfogása mellett, amelyet azután a »szö- 
vetséges társak iránti tiszteletből « Zürich is elfogadott és 
tüstént foganatosított is. 

Zwingli azonban nem szűnt meg Írásban és a szó- 
székről újra meg újra hirdetni az ellenfél mozgolódását s 
a veszteglés káros voltát. Tervének kivitelére minden esz- 
közt s módot felhasznált és különösen fontosnak tartotta, 
hogy Bernt megnyerje a haladéknélküli támadás eszmé- 
jének. E célból 1531 júniusában egy röpirat-félét • írt iíy-^-.^ 



címen: »Was Zürich und Bern not ze betrachten sy^ ^^ 
dem fünförtischen Handel«.^) 

Czen erőteljes, kifejező nyelven megírt művecske Zwing- 
linek mondhatni egész politikai programmját magában fog- 
lalja. Főgondolatai ezek: Csak az az állam érdemli meg, 
hogy saját rendelkezésű hadserege legyen, amely a fegyel- 
met és rendet fenn tudja tartani : »wer nit ein herr kan sin, 
ist billich dass er knecht sye«. Aki nem tud úr lenni, mél- 
tányos, hogy szolga legyen. Az őskantonok akadálytalanul 
engedik, hogy a közös uradalmak, a várnagyságok minden- 
féle bűnt kövessenek el; más helyen a hatalom ilyen erő- 
szakos visszaéléseket nem hagy büntetlenül megtörténni. 
Ha tehát az őskantonok alattvalóik megbüntetésére gyön- 
gék: akkor nem érdemlik meg, hogy hatalom legyen a ke- 
zükben. Továbbá : Zürich és Bern a frigytársaságnak funda- 
mentumai, mert hatalmasabbak, mint a többi kantonok 
együttvéve. Az őskantonok egyenjogúsága nem tarthat so- 
káig; kell, hogy Zürich és Bern tényleges hatalmukhoz 
méltó befolyást nyerjenek a szövetség minden ügyében. Az 
őskantonokat azonban csak nagy hangjuknak korlátozása 
által lehet ártalmatlanokká teniii. Ennek pedig egyedüli 
módja a gyors és erélyes támadás. 

Zwinglinek ezen riadóját, amely tulajdonképen csak 
az evangélikus városok számára Íratott, a legnagyobb ti- 
tokban kellett volna tartani^) és különösen a rögtöni táma- 
dás szándékát kellett volna a katholikus tábor fülétől szi- 
gorúan megőrizni. Ellenségeinek azonban volt gondjuk arra, 
hogy programmja titokban ne maradjon. Azt beszélték a 
hegyek közt, hogy Zwingli erőszal<kal szándékozik téríteni 
s hogy 2—3 helységből csinál majd egyet. Az ilyen s ennél 
még kalandosabb hirek oly fenyegető színben tüntették fel 
az evangélikusok törekvéseit, hogy miatta a katholikus kan- 
tonok mondhatni napról-napra önvédelemben álltak. Érezték 
gyöngeségüket a városokkal szemben, de épen ez tette 
nagygyá elszántságukat és növelte ellenállásuk erejét. Azt 
mondották, hogy az ősapák által vérhullatással szerzett 



Die eidgenőssi^chen Abschiede IV. I. b. 1041. 1. 
^ »den schreyber sol nieman anzeigen«. 

örökséget, elődeik drága szerzeménvét, amelyet két évszá- 
zadon át megtartottak és élveztek : az önkényuralom erősen 
fenyegeti. És csakhamar közfelfogássá lett, hogy nem any- 
nyira hitükért, mint inkább szabadságukért kell mostan 
harcra kelni. 

Bern azon számítása, hogy az erdei kantonok nem 
bírják ki az élelemhiányt s az éhező nép majd engedékeny- 
ségre kényszeríti a makacs kantonokat, szintén nem ütött 
be. Sőt épen az ellenkezője történt, amennyiben az élelem- 
hiány minden ódiuma a kivitelt beszüntető várósokra szállt. 
A köznép mindenfelé azt beszélte, hogy a »keresztyénység 
örve alatt vonták el tőlük azon terményeket, amelyeket Is- 
ten növeszt*. Az éhező nép elkeseredett hangulatát a zsol- 
dos vezérek természetesen nem mulasztották kihasználni. 

Mikor pedig a zürichi tanács jogos eljárásának igazo- 
lására egy manifestumot bocsátott ki, amelyet az őskanto- 
noknak is megküldött, a luzerni tanács azokat, akik elfo- 
gadták vagy másokkal közölték: árulóknak nyilvánította és 
kínpadra vonatta s egyszersmind figyelmeztette a városokat 
az élelmiszerek szállításának felszabadítására, amely sze- 
rintük méltánytalan és a szövetségi joggal össze nem egyez- 
tethető. Zürich és a városok természetesen azzal feleltek, 
hogy ők csak a kappeli békében biztosított jogukkal élnek 
a sok szitkozódás miatt. 

Az ősszövetségi viszonyt tehát megint a végső bomlás 
fenyegette. Hiába volt a strassburgi követek békéltető 
szándéka: az őskantonok szorongatott helyzete, a régen 
táplált türelmetlenség megújult ereje, az ősi eskü sárba ta- 
posása, az érdekek, a célok és érzelmek teljes szétválása 
és kitudja még mennyi rejtett ok ismét feltartóztathatatlanul 
sodorták a frigytársakat Kappel felé. Nemcsak az evangé- 
likusok, hanem az őskantonok is gyakran gyűléseztek a 
helyzet megoldásának módjáról és már 1531 szeptemberében 
a luzerni gyűlésen ők is egy mielőbbi támadás mellett fog- 
laltak állást. És ez a harcias hangulat a fokozódó élelmi- 
szer szükség miatt napról-napra nőtt. »Nem lehet éhen 
veszni — hangzott mindenfelé - élelmiszereket kell sze- 
rezni, bármibe kerüljön is«. 

A kaithdlikus kantonok minden esetre érezték gyönge- 



ségüket és egy elhamarkodott támadás veszedelmes követ- 
kezményeit, de épen ez a tudat teremtette meg a legszoro- 
sabb összetartást köztük és a legerélyesebb készülődést 
mindenfelé. S a mit a városok nem tudtak megtenni : tervük 
titokban tartását, azt ők a legteljesebb mértékben keresztül- 
vitték. A mely napon az evangélikusok megtámadása köztük 
testet öltött: attól kezdve a hegyszorosokat szigorú őrizet 
alá vették, azon gyanús embert se ki, se be nem bocsátot- 
tak, úgyhogy még Zwingli megbizott emberei sem vihették 
hirűl a készülődéseket. 

Zwingli és a városok bizony mit sem tudtak a hegyi 
kantonok merész szándékáról. Zwingli ugyan jól tudta, hogy 
egy döntő mérkőzés kikerülhetetlen s épen e komoly meg- 
győződésből kifolyólag tanácsolta a városok részéről való 
támadást, de hogy ez a katholikus kantonok részéről kö- 
vetkezzék be előbb, arra igazán nem gondolhatott. Ö még 
mindig Bern megnyerésén fáradozott. Ha iratai nem hozták 
meg az óhajtott eredményt, megpróbált még egy utolsó 
módot. Bremgartenben titokban összejött néhány berni kép- 
viselővel, hogy velük Bern gyors megnyeréséről tanácskoz- 
zék, de bizony innen minden komolyabb biztatás nélkül, 
könnyezve kellett távozni a mesternek. Hiába mondta 
Zwingli, hogy a külügyi helyzet is kedvező, mert más or- 
szágból nem várhatnak segítséget a katholikusok, hiába 
volt köztudomású, hogy a hegyi kantonok már régi idő óta 
nem gyarapodtak ágyúban, amitől pedig az újabb hadveze- 
tésnél az eredmény elsősorban függ : Bern csak akkor hitte 
el, amikor az ősi hit szilárd falanxa az evangélikusok ellen 
harcra készen állt. 

Október 9-én már egy luzerni csapat váratlanul átlépte 
a határt és pusztítva rontott a szabad birtokokra. 10-én 
pedig a Zugi tavon harcosokkal megrakott hajót lehetett 
látni, amelyek mindannyian a derékhad gyülekező helyére 
Zugba siettek. 11-én már együtt volt az őskantonok serege, 
összesen mintegy 8000 ember és miután kibontott zászlók 
alatt közösen megesküdtek: elszántan indullak legnagyobb 
ellenségük: Zürich felé. 

Képzelhetjük a meglepetést, amely a zürichieket az 
ellenük vonuló katholikuspk hallatára érte. Erre bizony leg- 



63 



kevésbé voltak elkészülve. A támadás oly gvors voU, hogy 
a zürichiek még az őskantonok felől vezető hegyi utakat 
se zárhatták el s az egyetlen védekezés csak a zürichi le- 
génység azonnali táborba szólításában volt. A hegyi kan- 
tonok seregének Zugból való elindulása napján, tehát a 
legvégső pillanatban tűzték csak ki a nagy zászlót; de bi- 
zony távolról sem olyan lelkesedéssel sereglettek az alá, 
mint a mekkorát a váratlan veszély megkívánt volna. Most 
a válság pillanatában tűnt ki, mennyire érvényesültek a 
titkos ellenhatások. A népes Zürich, ha az ügy iránti komoly 
buzgalommal igyekeztek volna polgárai táborba, talán egy 
fél nap alatt 9000—10000 harcost teremthetett volna elő, 
most pedig nem tett ki többet 2000 embernél a döntő ütkö- 
zetbe menő nagy bandérium se. 

Másodszor állt Kappelnél szemközt a szövetségesek 
hada. De mily változás áll előttünk! A katholikusok elszánt 
táborával szemben csak negyedrésznyi evangélista áll. Mind 
bátor, vitéz, hitéért meghalni örömest kész evangélista, igaz, 
de minden hiába, számuk csekély, soraik zavartak és még 
ezek felibe a mérséklet hiányzik. Maga Zwingli is kiment 
legkedvesebb híveivel papi minőségben a csatatérre. Azt 
hitte, hogy tüzes szavával oroszlánokká teheti a zürichieket. 
Nem használt semmit. A négyszerannyi ellenség a hamar- 
kodva támadó zürichieket teljesen megsemmisítette.^ A 
zwinglianusok közül 500 ember esett el. Maga Zwingli, mi- 
kor Töning tüzérkapitány azt javasolta, hogy legalább addig 
várjanak, míg a gyülekező néppel kissé erősödik a tábor, 
ezt felelte: »Hogy illenék tétlenül nézni az egyszerű, derék 
emberek lövöldözését a hegyről, én Isten nevében hozzájuk 
megyek, velük halok meg, vagy segítek nekik, hogy meg- 
mentsék magukat«. És — velük halt meg. Az evangélium 
legbuzgóbb hívei is elestek. 

A katholikusok hálát adtak az Istennek, hogy Zwingli, 
aki »minden bajnak s nyomorúságnak oka és kutfeje« volt, 
vérében hever. Testét felnégyelték és megégették »életfolyá- 
sának megbosszúlására«. 



^) Pedig csak kővel és fegyverrel harcoltak ősi szokás szerint. 
Zwinglit is egy ködobás terítette le. 

Zwingli eleste után rövid ideig folyt még a csata s 
az őskantonok egv hónap múlva Zürichhel, majd nem so- 
kára pedig Bernnel is megkötötték a második kappeti bé- 
két, amelynek az evangélikusokra nézve az volt a legsérel- 
mesebb pontja, hogy a közös birtokok kormányzása egészen 
a hegyi kantonok kezébe ment át, ahol azután minden mó- 
don igyekeztek a katholikus vallást helyreállítani. 

Az őskantonok győzelme felett a németországi katho- 
likus párt öröme is nagy volt. Mikor Ferdinánd a győzelem 
hirét meghallotta, rá akarta venni a császárt, hogy az őskan- 
tonokat, mint a keresztyénség patrónusa támogassa, mert 
ezáltal a Habsburg dinasztiának is hasznot hajthat. V. Ká- 
roly azonban, bár szerette volna öccse kívánságát teljesí- 
teni, félt e lépést megtenni, mert ez által a schmalkaldeni 
szövetséggel folyamatban levő béketárgyalások meghiúsul- 
tak volna s a protestáns rendekkel tartó Francia- és Angol- 
ország részvételével könnyen európai háborúnak nézhetett 
volna elébe. 

A sváb városok csatlakozásának eshetősége is örök 
időkre megdőlt; és hesseni Fülöp is, aki a svájci fegyverek 
erejében elsősorban számított, alábbhagyott messzemenő 
terveivel s ettől kezdve végleg a schmalkaldeni szövetségbe 
vetette minden reménységét. 

Most, hogy a szerencsétlen második kappeli csatával 
bekövetkezett a svájci reformáció katasztrófája, lehetetlen, 
hogy ne irányítsuk gondolatunkat még egyszer arra a fér- 
fiúra, aki a lefolyt eseményeknek nemcsak megindítója, de ' 
teljes mértékben megteremtője és vezetője volt. 

A Zwingli által létrehozott események előállásában, , 

amely egy évtizeden keresztül Svájcnak tulajdonképeni tör- | 

ténetét képezi, minden bizonnyal hatalmasan működő külső I 

és belső okok szerepelnek. 

Mindenekelőtt a korszellemnek észt és sziveket mé- 
lyen átható vallási motívuma volt az a mag, amelyből a 
svájci események merész növekedéssel kihajtottak. A lelke- 
ken századokon át uralkodó hitélet lassú, de mély és egye- 
temes romlása a svájci társadalom erkölcsi életének ha- 
nyatlásával párosulva magában hordta a reactío csiráját. 
És mint Németországban Luther, úgy Svájcban Zwingli volt 

e reactio százezrek lelkét lángra lobbantó szikrája. Ő is, 
miként Luther, korán bele látott a pápai rendszer lankadó 
és magában sok szennyet hordó erezetébe, de ép oly ha- 
mar észrevette hazájának eltompult, minden közös fejlődést 
és önálló haladást gátl6, beteges közszellemét is. És amíg 
e szomorú állapotokat szemlélve egyháza és hazája bűnös 
életétől irtózattal fordult el: lelkében új hit, új élet támadt, 
amelyet honfitársainak szívébe ültetni a legszebb feladatnak 
tekintett és hazája boldogulását egyedül ettől várta. Zwingli 
egész munkásságát ezen belső meggyőződése szerint irá- 
nyította. Az ő tetteit uralomvágygyal nem lehet magyarázni. 
Szándékainak és tetteinek nemessége felett való mély meg- 
győződése magasra törő, belső erőt, cselekvésre mindenkor 
kész él 5 hitet adott lelkének, a mely előtt gátnak, korlátnak 
bármilyen régi és szent legyen is, le kellett dőlnie. Hatal- 
mas láng lobogott a lelkében: erkölcsi és vallási ideál. 
Csak ez volt elég erős, hogy azzá tegye őt, ami volt: eltö- 
kélt, merész reformátorrá. 

Nagyon sokan, akik vele a régi egyház megítélésében 
egyek voltak, olyan formán gondolkoztak, mint Crasmus : 
félúton állottak meg. Ő azonban meggyőződése sugalta 
lángbuzgalmától hajtva félúton megállani nem tudott, mert 
igazság csak egy lehet s ezt diadalra vinni kötelesség és 
dicső dolog. 

A kettős nagy feladatnak: vallási és politikai reform- 
jainak keresztülvitele azonban az első diadalok után komoly 
akadályokba ütközött. S ha Zürich és a többi svájci város 
reformálása idején még hihette, hogy az evangélium ereje 
és céljainak nemessége békés eszközökkel is megteremtheti 
hazájának vallási és politikai egységét: az őskantonok ko- 
nok magatartása nem sokára meggyőzték, hogy ez teljes- 
séggel lehetetlen. És ez a tudat mennyire bánthatta őt, aki 
Svájcot nemcsak erőssé, de nagygyá is akarta tenni ! Ettől 
kezdve lesz Zwingliben nagyobb a politikai, mint a vallási 
reformátor. Tanai most már messze elterjedtek és megerő- 
södtek, Zürich és a svájci városok most már biztos táma- 
szai: elérkezett hát az idő, hogy azt a módot, amely Zü- 
richben törekvését diadalra vezette, egy hatalmas cél eléré- 
séhez is felhasználja, vagyis hogy a tanai által egygyé 



fűzött elemeket politikai egységgé is forraszsza össze. Ezért 
lép érintkezésbe Fülöppel, ezért dolgozik oly erélylyel a 
sváb városok Svájchoz csatolásán. 

De hiába minden merész terv, minden nagy idea: 
amíg az őskantonok elzárják céljainak útját, addig szabadon, 
egy váratlan támadástól biztosítva, működni nem lehetett. 
€z a Zwingli egyéniségében rejlő, a zwinglianismusnak 
vallási és politikai egységre törekvő charactere volt az a 
belső ok, amely a szövetségesek összeütközését maga után 
vonta. És vájjon Svájc egységessé, erőssé, activ politikai 
hatalommá tételének eme gondolata nem volt-e legneme- 
sebb, amely valaha egy nagy hazafi lelkéből kipattant? Az 
a szándék, hogy a svájci szövetséget erkölcsében, anyagi 
és kulturális fejlődésében és mindenek felett politikailag 
hatalmassá, az európai államok közt komoly tényezővé te- 
gye, bizonyára olyan törekvése volt Zwinglinek, amelynek 
nemességét és nagyságát senki sem fogja eltagadni. €zt a 
célt azonban csak a svájci szövetség átalakításával lehetett 
volna elérnie. 

De viszont az a belső igazság, amelyet Zwingli nemes 
törekvése magában hordott, Jnagyon sok érdeket sértett, ki- 
vált hazájában. Az a szándék, hogy a svájci szövetség veze- 
tése a reá hatalmánál, nagyobb kulturális és szellemi fejlő- 
désüknél fogva hivatott evangélikus városok kezébe tétessék 
le, támadás volt a szövetségjog alapeszméje: a teljes pari- 
tás, az egyes kantonok souverainitása ellen. A frigytársaság 
kettős reformálásának nagy célja tehát, bármily időszerű 
törekvése volt is Zwinglinek, csakis az őskantonok jól ke- 
resett jogának eltulajdonítása által volt elérhető. így az a 
belső igazság, amelyet Zwingli lelkében hordozott, az ős- 
kantonok külső igazságán megdőlt. És épen ez volt Zwing- 
linek a tragikuma. 

Hogy Zwingli a svájci történetnek milyen kimagasló 
alakja s hogy a zwinglianismus bukása nemcsak megakasz- 
totta, de egészen más irányba terelte a frigytársaság fejlő- 
dését, arra Svájc későbbi története adja meg a feleletet. 
Ez pedig kézzelfoghatólag Zwingli mellett bizonyít. A má- 
sodik kappeli béke után ugyanis a győzelmes hegyi kanto- 
nok és az evangélikusok ereje körülbelül egyenlő lett. A 

szövetségi kötelék ugyan megmaradt, de buzgó, együttes 
működésről többé szó sem lehetett. Svájc haladásának a 
pásztorkodó, magasabb műveltség nélküli, ipart, kereske- 
delmet alig-alig űző őskantonok századokon át kerékkötői 
voltak. Svájc igazi államéletet hosszú időn át nem élt, fej- 
lődése megakadt, külpolitikát nem folytatott és továbbra is 
idegen hatalmak, különösen Franciaország, toborzóhelye 
maradt. Egyedül Zürich tisztelte meg annyira nagy fiának 
emlékét, hogy soha többé zsoldos szolgálatba nem ment. 



